Tilaisuudesta poistaa sinun seuraavan kuukauden karmaasi ja kirjeistä Karmalliselle Neuvostolle - Sirius\nSirius 19.6.2016 21.2.2020 Kommentit pois päältä artikkelissa Tilaisuudesta poistaa sinun seuraavan kuukauden karmaasi ja kirjeistä Karmalliselle Neuvostolle\nTietoa tilaisuudesta poistaa sinun seuraavan kuukauden karmaasi ja kirjeistä Karmalliselle Neuvostolle\nRakastettu Surya, kesäkuu 23, 2005\nMINÄ OLEN Surya, olen tullut luoksesi tänään Viestintuojani kautta.\nTänään on sellainen päivä, jolloin voit asettaa antaumukselliset pyrkimyksesi ja ohjata rukouksiesi energiaa muuttamaan seuraavan kuukauden karmaa. Sinun pyyntöösi tullaan suostumaan tarkalleen pyyntösi puhtauden ja sydämesi vilpittömyyden mukaan ja niin paljon kuin Karman Laki tulee sallimaan.\nTämän vuoksi minä suosittelen ettet ole laiska, mutta työskentelet tämän päivän aikana. Sinä voit jopa omistaa kaikki toimesi tämän päivän aikana karman muuttamiseen. Kun tiskaat ja siivoat huoneistoasi kuvittele, että sinä peset pois kaikkia karmallisia menneisyyden kerrostumia kaikesta, mitä kätesi koskettavat.\nVesi on sinun auttajasi.\nSinä voi laajentaa sinun koettasi ja muuttaa sen mentaali tasolle. Voit kuvitella, että otat pölyhuiskan ja pyyhit pois kaikki tummat ajatukset, jotka koskaan ovat tulleet sinun mieleesi. Tämän jälkeen voit siirtyä astraali tasolle ja pestä pois kaikki negatiivisten ajatusten kerrostumat. Kuvittele että kevät siivoat kaikki kehosi.\nVoit visualisoida, että otat pois mentaali kehosi tai astraali kehosi kuten vaatteet ja puhdistat epätäydelliset ajatukset ja tunteet pois niistä.\nVoit asettaa kehosi auringon alle ja antaa kirkkaan kesä auringon säteiden paistaa niihin, jotta aurinko muuttaa pois karmasi jälkiä.\nVoit visualisoida violetin liekin lävistävän kaikki sinun kehosi ja polttavan pois kaiken, joka ei ole Jumalasta sinun neljästä alemmasta kehostasi.\nTänään on se päivä kun Karmallinen Neuvosto kokoontuminen alkaa maassa. Sinä voit vedota Karmalliseen Neuvostoon kirjeilläsi ja pyynnöilläsi. Sinun tehtäväisi on pyytää apua. Karmallisen Neuvoston tehtävä on harkita pyyntöäsi ja antaa sinulle apua niin paljon kuin Kosminen laki sallii. Pyydä enkelieitä toimittamaan sinun kirjeesi allekirjoittaneelle; älä unohda laittaa nimeäsi, sukunimeäsi ja päivämäärää ja polta kirje. Jos päätät pitää kopion kirjeestä, voit huomata, jonkin ajan kuluttua, että monet asiat, jos eivät kaikki, sinun pyynnöistäsi Karmalliselle Neuvostolle, ovat käynneet toteen.\nKarman taakka, joka on ihmiskunnan päällä, on liian raskas, ja Ylösnousseet Mestarit käyttävät kirjaimellisesti jokaisen mahdollisuuden auttaakseen sinua, maan ihmisiä, jotka ovat inkarnaatiossa nyt. Älä laiminlyö armoa ja tilaisuuksia, jotka sinulle annetaan.\nKosminen Laki ei salli meidän puuttua sinun karmaasi, jos sinä et pyydä meidän väliintuloa. Mutta niin pian kuin pyyntö on lausuttu ja kuultu, Ylösnouseet Mestarit ovat valmiita antamaan sinulle kaiken mahdollisen avun.\nKuitenkaan sinun ei tulisi luottaa kokonaan Ylösnousseihin Mestareihin. Jos ihmien pyytää apua kerran päästäkseen vapaaksi jostakin raskaasta karmasta, kuten abortin karmasta, me autamme, Mutta, jos jonkin ajan kuluttua tämä ihminen tekee saman uudelleen ja luo saman karman, Ylösnouseille Mestareille on paljon vaikeampaa antaa apua tässä tapauksessa.\nSiksi, joka kerta kun sinä pyydät apua vapautuaksessi menneisyytesi väärien tekojesi seurauksista , sinun täytyy tietoisesti ottaa itsellesi vastuu, ettet koskaan toista sellaisia tekoja elämässäsi, jotka johtivat karman luomiseen.\nJa jos on sinulle vaikeaa jatkuvasti pitää mielessäsi, ettet luo uutta karmaa, ota paperi liuska ja tee listä niistä luoteenpiirteistä, jotka sinä ajattelet olevan negatiivisia ja joista tahdot päästä eroon. Joka kerta kun aloitat antaumuksellisen rituaalin, suuntaa rukouksiesi energiaa niiden energioiden poistamiseen neljässä alemassa kehossasi, jotka ovat suurena taakkana niissä, raskaisen erehdysten vuoksi mennesyydestä.\nJos Karman lain tieto olisi laajalle levinyt maan ihmisten keskuudessa ja erityisesti nuorten kesken, olisi mahdollista estää monia ihmisten toimia, jotka he suorittavat tietämättömyydessään.\nKarman lain tunteminen on ensimmäinen tarpeellinen askel jokaiselle yksilölle, jotta he eivät tekisi erehdyksiä vaan toimisivat elämässä Jumalallisten periaatteiden mukaan.\nSen vuoksi jokaisen teidän päätehtävä lähitulevaisuudessa on tehdä monille ihmisille paremmin tunnetuksi Karman laki.\nJa paras esimerkki tulee olemaan teidän omanne, osoittakaa esimerkkiänne lapsellenne, perheellenne ja kolleegoillenne työpaikoilla.\nNegatiivinen energia ei voi haihtua itsestään. Mutta teidän rukouksienne energia voi lieventää negatiivisen karman, aivan kuten se voi lieventyä teidän visualisaatioidenne avulla, jotka minä mainitsin tapaamisemme alussa tänään. Ja hyvän karman energia, jonka olet luonnut oikeilla teoilla voidaan ohjata tahtosi mukaan keventämään karmallisia taakkoja ja tuottamaan sinulle helpoimman polun työstämään pois karmaasi.\nSinun täytyy työstää pois väärien tekojesi karma, mutta voit tehdä sen esimerkiksi kaatumalla ja päästä helpommalla, ainoastaan kevyellä mustelmalla tai haavalla murtuman sijaan.\nTämän vuoksi minä suosittelen sinulle, että sovellat pyyntöjä Karmalliselle Neuvostolle tänään tai lähitulevaisuudessa. Sinä voit myös erityisesti eritellä kirjeessäsi, mitä sinä konkreettisesti lupaat tehdä suunnataksesi tekojesi energiaa karmallisten taakkojesi keventämiseen.\nTämä saattaa olla sitoumus sanoa tietty määrä rukouksia tai Rosareita tietyn määrätyn ajan. Tämä saattaa myös olla vastuuna auttaa varattomia ja sairaita.\nAinoastaan sellaisia vastuita tulisi ottaa, jotka eivät ole ylivoimaisia täyttää. Jos otat itsellesi liian monia vastuita toivossa, että työstät niin paljon karmaa pois kuin mahdollista, voit huomata ettet selviä tehtävästä. Älä unohda, että sinun tulee selvitä elämäsi testien läpi ja ylläpitää korkeinta tietoisuuden tilaa huolimatta kaikista esteistä ja elämän häiriöistä, jotka tulet kohtaamaan.\nNe negatiiviset värähtelyt ja ärtymykset, joita voit tuntea, jos et kykene suoritumaan tehtävistä, jotka olet ottanut, voivat olla esteenä oikeista teoistasi ja toimistasi syntyneille postitiivisille vaikutuksille.\nÄlä ymmärrä, että tehtäväsi on ensin ole tehdä syntiä ja sitten katua. Tehtäväsi on olla luomatta uutta karmaa. Kuitenkin sinun täytyy työstää pois vanha karmasi yhdessä tai toisessa muodossa. Tämän vuoksi, ole huolellinen, ettet luo uutta karmaa.\nMeidän tehtävämme tänään on ollut hyvin hyödyllinen, koska se on antanut sinulle työkaluja, jos niitä käytetään oikein, ne tulevat olemaan avain asemassa sinun menestyksellesi Polulla edistymiseen.\nPidä mielessäsi, että sinun epätodellinen osasi sinua, egosi, tulee käyttämään kaikki mahdollisuudet johdattaakseen sinut väärälle polulle ja todistaakseen sinulle, että rukoukset ja kirjeet ovat hyödyttömiä, että olet väsynyt tänään ja voit rentoutua ilman, että täytät ottamiasi tehtäviä.\nSinä olet luonnut karmaasi miljoonien vuosien aikana, sinun lukemattomien maanpäällisten ruumistuksien aikana, ja tahdotko sinä todella päästä eroon karmastasi yhdessä hetkessä ?\nJos Laki sallisi sinun kokea palaavan karmasi seuraukset yhtä äkkiä, ei kukaan ihminen voisi kestää sitä sekunnin murto-osaa, negatiisien energia vaikutuksesta he murtuisivat.\nSinä kirjaimellisesti menisit rikki. Tämän vuoksi Karman laki palauttaa sinun karmalliset velvoitteet sinulle asteittain merkittävän ajan kuluessa. Ja apua jota sinä pyydät meiltä ei voida antaa yhdellä kerralla myöskään. Me tarvitsemme aikaa antaa apua sinulle. Aika avun antamiseen voi olla eri jokaiselle teistä riippuen karmanne raskaudesta, pyyntönne sisällöstä ja niistä velvoitteista, jotka otatte itsellenne.\nAika avun antamiseen voi olla erilainen ja se voi viedä kuudesta kuukaudesta 12 vuoteen.\nVastaavasti sinun tulisi asettaa itsesi jokapäiväiseen työhön. Ihmeet ovat mahdollisia elämässäsi, mutta sinä itse määräät ennakolta ihmeet elämääsi luomalla hyvää karmaa päivä päivältä.


Finavia ottaa lentoasemillaan käyttöön räjähdysainejäämäilmaisimia | lentoposti.fi\nSyyskuun alusta lukien Finavian lentoasemien turvatarkastuksissa otetaan käyttöön räjähdysainejäämäilmaisimia, joiden avulla parannetaan entisestään kykyä havaita lentokoneeseen kuulumattomia aineita ja esineitä.\nAlkuvaiheessa laitteita otetaan käyttöön Helsinki-Vantaan ja Oulun lentoasemilla. Muut lentoasemat seuraavat myöhemmin. Laitteita on käytössä jo useilla isoilla kansainvälisillä lentoasemilla.\nKaikkiaan uusia laitteistoja on määrä hankkia 58 kappaletta ja ne sijoitetaan Helsinki-Vantaan, Oulun ja Tampere-Pirkkalan lentoasemille. Hankinnan arvo noin 1 400 000 euroa ilman arvonlisäveroa. Järjestelmätoimittaja on norjalainen BB Computerteknikk AS.\nKäyttöönoton taustalla on Euroopan komission asetus lentoasemien turvatarkastuksista.\nMatkustajien arkeen laitteet eivät juuri vaikuta. Matkalle valmistaudutaan samalla tavalla kuin aiemmin ja turvatarkastuslinjastolla matkustajat toimivat ihan samoin kuin ennen uudistusta. Turvatarkastajat opastavat tarvittaessa matkustajia lentoasemalla.\nLaitteilla tarkastetaan matkustajia ja käsimatkatavaroita satunnaisotannalla. Laitteiden takia käsin tarkastukset vähenevät, millä on positiivista vaikutusta turvatarkastusten sujuvuuteen.\n"Laitteiden käyttöönoton ja uusien menetelmien jälkeen lentoaseman turvatarkastus on jopa entistä sujuvampi. Tärkeintä on, että matkalle on valmistauduttu ajoissa ja matkatavarat on pakattu oikein", sanoo riskienhallintajohtaja Juha-Pekka Pystynen Finaviasta.\n"Trafi on vahvasti mukana eurooppalaisessa yhteistyössä mahdollistamassa ja edistämässä uuden teknologian tulemista lentokenttien turvatarkastuksiin. Uuden teknologian avulla turvatarkastukset ovat entistä sujuvampia. Räjähdeainejäämäilmaisimet ovat taas yksi askel eteenpäin teknologian kehityksessä", toteaa Trafin erityisasiantuntija Arja Pulliainen.


Dagmar aloittaa yt-neuvottelut | M&M\nDagmar aloittaa yt-neuvottelut – vähennystarve jopa 25 henkilöä\nVille Perttula, 17.9.2020 14:14 |päivitetty 17.9.2020 14:49 ToimistotMainontaMedia\nNeuvottelut kestävät kuusi viikkoa.\nVähennystarve. Dagmarin toimitusjohtaja Krista Elopuron mukaan neuvottelut voivat johtaa irtisanomisiin. OUTI JÄRVINEN\nMarkkinointiviestinnän palveluita myyvä Dagmar aloittaa ensi viikon maanantaina yt-neuvottelut. Työnantajapuolen määrittelemä vähennystarve on noin 10 prosenttia koko henkilöstöstä eli 20-25 henkilöä. Yt-neuvottelut koskevat mediatoimistona tunnetun Dagmarin koko henkilöstöä. Neuvottelut kestävät kuusi viikkoa.\nDagmarin toimitusjohtaja Krista Elopuron mukaan neuvottelut voivat johtaa irtisanomisiin.\n”Dagmar on tehnyt kevään ja kesän aikana lyhytkestoisia sopeutustoimia eli lomautuksia. Nyt on vastuullista tehdä pitkävaikutteisempia toimenpiteitä. Tällä varmistetaan, että olemme myös menestyvä yritys tulevaisuudessa.”\nElopuro korostaa, että yt-neuvottelut eivät johdu yksittäisten asiakkaiden markkinointibudjettien leikkaamisesta, vaan kyse on koko toimialaa ravistelevasta murroksesta. Dagmarin isoihin asiakkaisiin kuuluvat muun muassa Finnair ja Veikkaus.\n”Koronasta haluan sanoa sen verran, että se ei käynnistänyt työelämän muutosta, vaan se vauhditti sitä. Työelämä oli murroksessa jo ennen koronaa.”\nDagmarissa on kevään ja kesän aikana ollut osa-aikaisia lomautuksia, jotka koskivat isoa osaa yhtiön henkilöstöstä. Toimistossa oli Elopuron mukaan myös muutama kokoaikainen lomautus.\nMuokkaus 17.9.2020 klo 14:45 Krista Elopuron sitaatti ”Tällä varmistetaan, että olemme myös menestyvä yritys” on muutettu muotoon ”Tällä varmistetaan, että olemme myös menestyvä yritys tulevaisuudessa”.


Naapurin naista peppuun: Aihepiirin laajennus -> Kotirouva-klinikka?\nAihepiirin laajennus -> Kotirouva-klinikka?\nKuukausi taas mennyt, eikä edelleenkään merkittävästi uutta kerrottavaa, ei ainakaan kuvallisessa muodossa. Tilannepäivitys täytyy laittaa nyt kuitenkin.\nOlen ajatellut blogin aihepiirin pientä laajentamista. Yksi pääteema on edelleenkin ne "kertomukset seksuaalisista mieltymyksistä, ja siitä miten kivaa voi olla kun 2 samasta asiasta pitävää kohtaa toisensa." Tämä on täyttä totta, ja tästä lukijatkin ovat olleet samaa mieltä. Mutta onko tämä blogi nyt liikaa peppuseksiin keskittynyt? Alunperin ajatus oli tässä kohdin perustaa tälle asialle ensimmäinen ja ainut "tietopankki", kun omasta mielestäni en muualtakaan parempaa löytänyt, ja siihen liittyvää FAQ-asiaa on ollut aika paljon, kun hyvä lopputulos vaatii onnistuakseen osaamista, jota ainakaan pornoleffoista ei saa. Päin vastoin sieltä saatu esikuva johtaa käytännön elämässä useimmiten siihen, ettei nainen enää anna peppuaan sen ekan tai tokan kokeilun jälkeen.\nNyt näyttäisi lukijapalautteen perusteella olevan tarvetta myös "erikoislääkärin" (peppuseksi) aihepiiristä ihan "yleislääkärin" (esim. kadoksissa oleva orgasmi) neuvoille tai käytännön avustukselle. Lääkärivertaus ei ehkä ollut hyvä (toivottavasti oikeat lääkärit eivät pahoita mieltään), mutta en keksinyt parempaa. Toivottavasti tämä kuitenkin selvensi sitä, mitä tässä nyt pohdiskelen ja suunnittelen. Joka tapauksessa blogi hakee vielä selvästi lopullista suuntaansa. Voisiko uusi aihepiiri olla vaikka jotain tällaista: linkki tästä .\nOmasta mielestäni vuoropuhelua voisi käydä myös enempi ihan julkisesti esim. blogitekstien kommenteissa. Tai ehkä jos ei ole tarvetta tai ei jaksa perustaa omaa blogger-hahmoa (tyyliin Veikeä Veitikka), niin mikä ettei - onnistuu keskustelu yksityisestikin, pääasia että asioista keskustellaan, mutta sitten se ei vaan näy muille lukijoille, joita ehkä askarruttaisi samanlaiset ajatukset ja kysymykset.\nMutta näin se vissiin on, että jos haluaa oppia uimaan, niin veteen on päästävä. Sama pätee seksissä, ei sitäkään ihan pelkästään kirjoja tai nettiä lukemalla opi. Ja jos on jo päätynyt parisuhteeseen, sekin tuo omat rajoitteensa. Sillä seksi on vain yksi elämän osa-alue, ei siinä mahdollisesti olevien pikkuongelmien takia kannata muuten onnellista parisuhdetta rikkoa? Ja ihan kaikista asioista ei nyt kehtaa kavereiden tai "oikean lääkärin" kanssa keskustella (tyyliin mitä liukastetta te käytätte peppuseksissä, jos olette sellaista harrastaneet? Tai millä taktiikalla saisi orgasmin - edes sen ainoan - tai monta peräkkäin - tai miten tulee "female ejaculation" ja miltä se tuntuu, yms yms).\nTähän tarkoitukseen pitää olla mies. Ja osaava sellainen. Muuten ei ikinä saa tietää.\nJospa minun pitää sitten perustaa ns. "kotirouva-klinikka"? (Parempaa sanaa en nyt heti keksinyt)\nOlen mielelläni avuksi (miksen olisi?) ja jotain osaan myös suullani ja käsilläni, jos pelkkä internetin yli tapahtuva nettineuvonta ei riitä. Valitettavasti en ota "klinikalle" enää sinkkuja, koska en ole sellainen itsekään, ja siitä ei aina hyvää seuraa, jos halu perustaa parisuhde tätä kautta ja muutkin tunteet tulevat peliin liikaa mukaan... Mutta muut arvoisat naislukijat, jos tämä blogi herätti ajatuksia/kysymyksiä, toimi esim. seuraavasti:\n1) Perusta sähköpostiosoite, josta oma henkilöllisyytesi ei selviä (tai jos sellainen jo on, hyppää kohtaan 2)\n2) Laita viestiä, niin keskustellaan lisää. Kaikkiin kysymyksiin ei ehkä löydy ratkaisua, mutta useinpiin kyllä löytyy. Ja kun kerran jotain oppii, sitten se on niin kuin polkupyörällä ajo. Taito ei unohdu ikinä.\n3) Jos et halua kertoa edes etunimeäsi, niin ei ole mikään pakko. Ja ehkä se on turvallisintakin juuri niin? En ole mikään roikkuja tyyppi, mutta jos en tiedä vastapuolesta muuta kuin Pre-paid numeron ja feikki-sähköpostin, niin yhteydenpito loppuu juuri silloin jos ja kun "naapurin nainen" itse niin haluaa. Ja oletuksena on, että molemmat haluavat jatkaa omassa parisuhteessaan tästä eteenkin päin. Eli oikeaa poikaystävää etsiskelevät joutuvat valitettavasti etsiskelemään muualta...\n4) Seksi on kivaa ja orgasmi on elämän parasta aikaa. Hyvän orgasmin aikana etenkin. Sille tielle ovat ainakin jotkut päässeet hyvään alkuun laittamalla viestiä lovemetenderhki@gmail.com\nNo entä tuleeko noista sitten perästä päin juttuja tänne? Ei tule ellet itse niin halua, ja vaikka myöhemmin vielä muuttaisit mieltäsi, niin sekin onnistuu (ks. esim. 22.4.2012 yksi artikkeli poistettu).\nMiksi sitten varatuilla naisilla nykyisin ylipäätään on parisuhteen ulkopuolisia suhteita? Syyt varmasti vaihtelevat, tutkittu fakta on kuitenkin se, että noin 34% parisuhteessa elävistä naisista käy ainakin kerran suhteen aikana myös vieraissa. Miesten prosentti on yllättäen vähän pienempi, vain 32% (lähde alla oleva linkki).\nnaisnäkökulmaa aiheeseen vuodelta 2010 (Lontoon kielellä tosin)\nLähettänyt Veikeä klo 22.16\nTunnisteet: ongelmat, orgasmi, orgasmivaikeus, parisuhteen ulkopuoliset suhteet, vieraissa


Sisältää hedelmälihaa: Mitä tulikaan luvattua...\nOn jotenkin ihan hassun irrallinen olo. Kun suunnittelee ja odottaa jotakin kovin kauan, ei muista elää hetkessä, vaan tulee väkisinkin pidettyä katse enemmän tulevaisuudessa. Kun tämä kovasti suunniteltu ja odotettu jokin on ja menee ohi, mitä jää? Kuulostaa kovin lohduttomalta, mutta sitä se ei ole. Eihän tuo naimisiinmeno meidän yhteisessä 9-vuotisessa taipaleessamme käytännössä muuttanut mitään, paperilla lähinnä. Nyt kun h-hetki ja häämatka ovat onnellisesti takana päin, suunnittelematon tulevaisuus ja sen aiheuttama irrallisuus tuntuu ihan käsittämättömän vapauttavalta. En muista milloin viimeksi olisin elänyt näin hetkessä kuin nyt. Kesä on tuloillaan, ja tuntuu, että voin tehdä ihan mitä vaan.\nIhan täysin vapaita tässä ei kuitenkaan omakotitalollisina ja -velallisina olla, mutta jotenkin arki maistuu juuri nyt hyvältä. On ihan mahtavaa herätä uuteen päivään, kun tietää että sen päivän voi elää miten tahtoo. Ja sen päivän jälkeen on ihan mahtavaa mennä nukkumaan, kun tietää, että seuraava päivä on ihan samanlainen. Omanlaisensa. Minunlaiseni.\nJa mitä tähän minunlaiseen elämään loman jälkeen sitten kuuluu... ei varmaan kovin vaikeaa arvata, että sain kalenterin täyttymään kaikenlaisista koiramaisista puuhista jo ihan parin päivän sisällä. Oltiin lauantaina mamman, Hamtin ja Noan kanssa Raision Haunisissa katsomassa sveitsinkoirien tokomestaruuskisoja, ja piipahdettiin kokeen jälkeen Haunisten allasta ympäröivällä reitillä. Uskomatonta, mutta ei oltu koskaan ennen käyty Haunisten altaalla! Ja aivan mahtavat lenkkipolut sieltä löytyivätkin. Harmi vaan, että siellä saa näihin aikoihin olla ilmeisesti todella varovainen käärmeiden kanssa...\nAlokasluokan alkua... Tuomarina Tuija Sere\nKatsomalla oppii parhaiten... koirakin?\nAvustin Hamtia ja Noaa parissa liikkeessä, ja Luumu seurasi silmä kovana.\n(Kivasti sattui kuvaan mukaan joku pörröinen bernivauvakin...)\nKokeiltiin me itsekin tätä paikallamakaamista kokeenomaisesti,\nja kun vaan jaksoin olla tyytyväinen, Luumu suoritti täydellisesti!\nSamanlaiset ja silti niin erilaiset\nJotenkin tutunnäköistä huultenlipomista.\nTosin nyt Luumu on vastaanottavana osapuolena ;)\nSamasta kupista mahdutaan juomaan.\nHmmm... on tää ihan terve tää mun koira.\nVitsi et oli kivaa juosta!\nKetterä se oli tämäkin ylimeno!\nOltiin Luumun kanssa katsomassa koetta myös eilen tiistaina. Koetilanteessa läsnäoleminen on meille molemmille hyvää harjoitusta - siis että sitten kun itse ollaan menossa kokeeseen, ei se tilanne toivottavasti ole niin kovasti erilainen (I wish...). Eilenkin oltiin paikan päällä aika tarkkaan kaksi tuntia, ja Luumu käyttäytyi koko ajan yllättävän sivistyneesti. Mitä nyt nurmikolla kyllästyttyään alkoi piehtaroida (aina siinä mun reidessä kiinni), laiduntaa niin että tuli pukla, jne. Mutta meni välillä pitkiäkin pätkiä, kun se vaan istui paikoillaan ja katseli kentällä työskenteleviä bordercollieita. Luumun mielestä erikoisvoittajaluokan ehdottomasti kiinnostavin liike oli ruutu ja ylipäänsä kaikki sellaiset liikkeet, jossa koira toimi kaukana ohjaajasta. Itselle antoisinta oli seuraamisen käännösten tarkkailu. Me kun ollaan nyt tauon jälkeen pidetty heikkimäisiä kontakti- ja kentällemenotreenejä, ja ihan pian pitäisi ruveta treenaaaan noita käännöksiä. On aikaisemminkin ollut puhetta mm. Terhin kanssa noista täyskäännöksistä ja niiden toteuttamisesta... mä luulen, että me ruvetaan tekemään se niin, että koira jää sisäkaarteeseen. Harjoiteltiinkin sitä tuossa keittiön lattialla tänään muutamaan otteeseen, ja ihan hyvältä näyttää, ainakin omasta mielestä.\nTuo postauksen otsikko kertoo lähinnä siitä, että syksy on ihan pian. (Kesä on vasta tulossa, ei ole ollut vielä juhannuskaan, tiedän!) Ihan pian siinä mielessä, että olen tainnut luvata meidän starttaavan alokasluokassa s y k s y l l ä. Aaaapuva. Apuva! En yhtään epäile, etteikö Luumusta olisi koekuntoon syksyyn mennessä, mutta onko minusta? Pitäisi organisoitua paremmin, pitää treenipäiväkirjaa ja harjoitella liikkeitä määrätietoisesti eikä vaan miten milloinkin huvittaa. Meillä oli maanantaina tavoitteellisen tottelevaisuuden vuosipaikkamme vakiotreenit kuukauden tauon jälkeen, ja sorruin taas ennen tuntia tapani mukaan pessimismiin. Luumu yllätti kyllä ihan satanolla timanttisella vireellä ja kontaktilla! Harjoiteltiin seuraamista (me tehtiin vaan kontaktiharjoitusta ja nimenomaan käskyn assosiointia katsekontaktiin minuun - ei minun makupalakäteeni), luoksetuloja, paikallamakaamista ja taidettiin me muutama liikkeestä seisominenkin ottaa. Tauko on tehnyt meille molemmille hyvää! Etenkin kun muistan olla aktiivisesti koko ajan tyytyväinen, Luumu tykkää tehdä kanssani töitä!\nMaanantain treenien jälkeen Mumelo oli aika väsynyttä poikaa.\nSe tokosta tällä kertaa. En nyt ihan vielä heitä kirvestä kaivoon tuon syksyllä kisaamisen suhteen, mutta töitä on tehtävä. Ja nimenomaan minun, Luumu nyt menee siinä sivussa ;) Mutta arvatkaapas mihin me ollaan menossa ensi lauantaina! Raumalle! Ja nimenomaan näyttelyyn! En tiedä mikä masokisti minussa asustaa, kun haluan ilmoittaa Luumun noihin missikisoihin kerta toisensa jälkeen..? Aina vaan jännittää niin kovasti, ja päivä on kaikin puolin pitkä ja raskas. Joku juuri sanoi aika osuvasti, että kai sitä näkee itsensä etukäteen jotenkin todella hienona ja tyylikkäänä siellä kehässä koira ravaamassa komeasti siinä vierellä, mutta todellisuus on jotain ihan muuta. Saa nähdä miten nyt menee ravaamiset, kun viime kerralla mätsäreissä oli jo hilkulla, ettei mennyt ryhmäkehä melkein kokonaan ravissa ;)\nOlen muuten ensi viikon maanantaina menossa Turun Työväenopistossa järjestettävälle koiran ensiapu-luennolle. Mukaan mahtuu kuulemma vielä, joten kaikki ensiavusta kiinnostuneet vaan innolla ilmoittautumaan!\nTunnisteet: Hauninen, Noa-kelpie, Raisio, toko


Ruotsin Kööpenhaminan-lähetystö esteettömäksi –...\nTanskan Coor tekee erittäin hyvää yhteistyötä Ruotsin Kööpenhaminan-suurlähetystön kanssa. Coor on ollut jo kolmen sopimuskauden ajan Valtion kiinteistöviraston toimittaja, joka on vastannut lähetystökiinteistöjen kunnossapidosta. Kun lähetystössä piti toteuttaa korjausrakentamishanke lyhyellä varoitusajalla, Coor olikin ilmeinen valinta kumppaniksi.\nRuotsin valtion kiinteistövirasto (SFV) ja sen vuokralainen ulkoasiainministeriö (UM) ovat pyrkineet vuodesta 2008 lähtien yhdessä parantamaan ulkomaankiinteistöjensä esteettömyyttä. Ensivaiheessa priorisoidaan isoja suurlähetystöjä, koska niiden kävijämäärä on suurin.\n– Keskitymme kovasti esteettömyyden parantamiseen, ja on selvää, että tilojemme pitää olla kaikkien saavutettavissa, SFV:n isännöitsijä Helen Axelsson sanoo.\nKoska Ruotsin Kööpenhaminan-suurlähetystön kansliatalo on vuodelta 1853, esteettömyyden parantamistarpeet olivat suuret. Samalla tiedostettiin, että muutokset on tehtävä hellävaraisesti talon luonteen säilyttämiseksi.\n– Vuokralaisemme UM venytti päätöksentekoa, joten meidän oli pakko toimia nopeasti, kun tilaus tuli alkukeväästä. Yhtenä vaatimuksena oli urakan valmistuminen 1. heinäkuuta mennessä, jolloin Ruotsi aloitti puheenjohtajakautensa EU:n ministerineuvostossa.\nEnsiksi palkkasimme hyvämaineisen arkkitehdin, joka suunnitteli muutokset mahdollisimman hienovaraisesti vauhdittaakseen rakennuslupaprosessia.\n– Kun ehdotus oli lyöty lukkoon, otimme yhteyttä Cooriin, koska tarvitsimme urakoitsijan. Vakiintuneen yhteistyömme ansiosta projektin alkuvaihe jäi hyvin lyhyeksi. Coor palkkasi vuorostaan aliurakoitsijoita, ja kaikki hoitui erittäin nopeasti ja hyvin, Helen Axelsson sanoo.\nKorjaushankkeessa rakennettiin kaikille kävijöille uusi sisäänkäynti, josta pääsee hissillä suoraan odotussaliin. Lisäksi uudistettiin odotustila, jonne arkkitehti toi avaruutta ja valoisuutta käyttämällä paljon lasipintoja. Vierailija-WC:stä tehtiin niin ikään vammaisille esteetön.\n– Arkkitehti päätti murtaa vanhaa tyyliä sen matkimisen sijasta. Ratkaisuna oli nykyaikainen ja valoisa tila, jossa on käytetty paljon lasia. Tila on kuitenkin niin taidokkaasti piirretty ja uudistettu, että muutoksia tuskin huomaa joka kulmasta, Helen Axelsson sanoo.\nAxelssonin mielestä projekti ja yhteistyö sujuivat hyvin – varsinkin, kun niin pienessä tilassa hääri niin monia ihmisiä sähkö- ja lattia-asentajista puuseppiin.\n– Tämä oli nopea rykäisy, ja kaikki tekivät parhaansa. Koimme kaikkien mukana olleiden priorisoineen tätä työtä ja varmistaneen yhteisillä ponnisteluilla sen, että valmista tuli ajoissa tiukasta aikataulusta huolimatta.\nSFV saa usein lähetystöhenkilökunnalta valituksia, kun suuria korjausrakentamishankkeita toteutetaan. Henkilöstö ymmärtää töiden välttämättömyyden, mutta ne tuovat toki häiriötä työympäristöön.\n– Tämä oli kyllä ensimmäinen kerta, kun valituksia ei tullut lainkaan, ja homma sujui kaikkien mielestä erinomaisesti. Tästä on kiittäminen ennen muuta kaikkien mukana olleiden ystävällisyyttä ja myönteisyyttä. Henkilöstö näki myös sen, miten kovasti kaikki ponnistelivat hyvän lopputuloksen puolesta.\nCoorin toimeksianto Ruotsin suurlähetystössä\nCoorilla ja SFV:llä on sopimus kiinteistöjen jatkuvasta kunnossapidosta. Coor tarkastaa säännöllisesti esimerkiksi tekniset laitteet, ilmastoinnin, jäähdyttimet ja sähköjärjestelmät sekä tekee tarvittavat toimenpiteet. SFV tilaa sopimuksen lisäksi myös muita töitä, kuten vaihto- tai korjaustöitä. Lisäksi SFV tilaa itse alulle panemiaan suuria projekteja, kuten korjausrakentamishankkeita.\n"Meillä on erinomaista vuoropuhelua: kun jokin ei toimi, se pannaan kuntoon. Toimittajaan pitää voida luottaa." Helen Axelsson\nRuotsin Tanskan-suurlähetystö on varsin suuri, pinta-alaltaan yhteensä 3 200 m2. Lähetystökompleksi koostuu kansliasta sekä residenssistä, jossa on lähettilään yksityisasunto, kolme asuntoa ulkomaankomennukselle lähetetyille ruotsalaisille ja yksi vierasasunto. Kiinteistöjä on kaksi: vuonna 1753 rakennettu residenssi sekä vuonna 1853 rakennettu kanslia.\nLisätietoja SFV:n sivustosta


02.02.2008 Turku AT\nBalalaika 2008 Varsinais-Suomen partiopiirin talvimestaruuskilpailut Turun Maariassa lauantaina 2.2.2008\nAuran Tytöt kutsuvat kaikki mukaan kisamatkalle Vladivostokista Pietariin. Kilpailu on tarkoitettu 10-16-vuotiaille varsinaissuomalaisille partiolaisille, jotka ovat maksaneet SP:n vuoden 2008 jäsenmaksun. Piirimestaruudet ratkotaan maatuskan matkassa ja balalaikan soidessa.\nTytöt kilpailevat oranssissa sarjassa ja pojat sekä yhteisvartiot vihreässä sarjassa. Kilpailuvartiona on lippukunnan luonnollinen vartio tai sen osa, jossa on viisi 10-16 -vuotiasta jäsentä. Kilpailuvartion jäsenten yhteenlaskettu ikä saa olla korkeintaan 70 vuotta. Osanottajien iät lasketaan 31.12.2007 mennessä täytetyin vuosin.\nKilpailussa noudatetaan voimassaolevia V-SP:n partiotaitokilpailujen sääntöjä sekä niiden määräämiltä osin SP:n partiotaitokilpailujen sääntöjä (www.vsp.partio.fi/kisa/saannot).\nReitti on molemmilla sarjoilla 5-7 km.\nKilpailuun ilmoittaudutaan kirjallisesti piirin ilmoittautumiskaavaketta käyttäen partiotoimistoon (Läntinen pitkäkatu 13, 20100 Turku) tai sähköisesti osoitteessa www.vsp.partio.fi viimeistään 18.1.2008. Ilmoittautumisessa on mainittava sarja, vartion nimi, lippukunta ja vartionjohtajan nimi- ja osoitetiedot sekä tarkasti mahdolliset ruoka-aineallergiat tai erityisruokavaliot. Jälki-ilmoittautumisia otetaan vastaan partiotoimistossa 25.1.2008 asti.\nRyhmänjohtajilta ja/tai kisavastaavalta tai kisan nettisivuilta.\n2.2. Balalaika Turku AT\n3.2. Metsäkirkko Lemu Timo Rindell\n24.2. Varsinainen kokous Wanha Oskari, Lemu Antti Kuparinen\n12.3. PERUTTU: Pulkkailuilta Hirvensalo, Turku Sari Korsimo\n28. - 30.3. Lajo-peruskurssi (kouluttajat) Kumiruona, Mietoinen V-SP\n30.3. Talkoot: Inventointi S-Market, Raisio Antti Kuparinen\n4. - 6.4. Akelakurssi Kunstenniemi, Rymättylä V-SP\n6.4. Kesäleiri-infotilaisuus Wanha Oskari, Lemu Kari Montonen\n10.4. VIP: Kevätretki ilmoittautumiset johtajille Antti Kuparinen\n14.4. Kunta Siistiksi -tempaus Lemu Eveliina Virtanen\n18. - 20.4. Kokä 20v kevätretki Mannerlahti, Askainen Antti Kuparinen\n20.4. Kokä 20 v juhla Mannerlahti, Askainen Eveliina Virtanen\n25.4. VIP: Sarjis 08 Sudariretki ilmoittautumiset johtajille Marika Aulio\n27.4. Kansallisen veteraanipäivän juhla Askainen Antti Kuparinen\n30.4. VIP: NORPPA 2-0, Kokä 20v juhlaleiri Kolon ilmottautumisuurna / johtajat Kari montonen\n3.5. Vartio-osaston suunnistuspäivä Veraisten laavu, Lemu Elina Pelkonen\n4.5. Partioparaati Turku Eveliina Virtanen\n16. - 18.5. Sarjis 08 Sudariretki Mannerlahti, Askainen Marika Aulio\n12.7. 20 v juhlanäyttely Velkua Timo Rindell\n26.7. - 3.8. NORPPA 2-0 -juhlakesäleiri Puumala Kari Montonen\n9.8. 20 v juhlanäyttely Askainen Timo Rindell\n19.8. Uusien jäsenten ilmoittautuminen Lemu Katariina Siivonen\n13.9. 20 v juhlanäyttely Lemu Timo Rindell\n14.9. Kolkankävijät Kolkkaan! Askainen Eveliina Virtanen\n2008.10.6 Ea-1 kertauskurssi turku, partiotoimisto\n17.10. Vartio-osaston retki Turku Katariina Siivonen\n24. - 26.10. Riihitys Naantali Maaret Rekola\n25.10. Simonpäivä Turku\n2.11. Kolotalkoot Wanha Oskari, Lemu Antti Kuparinen\n6.12. Juhlavuoden päätös Askainen Eveliina Virtanen\n29.12. Talkoot Raisio Elina Vesterinen, Sari Korsimo\nEtusivu >Toiminta >Tapahtumat > Balalaika (2.2.)


TUOMIOPÄIVÄ | Lindo nora\nOn hassua miten nuoret/uudet äidit saavat jatkuvasti kovaa kritiikkiä osakseen, yleensä muilta äideiltä, usein siitä miten ei tiedetä kuinka lasta tulee hoitaa/kasvattaa OIKEIN. Pidän itseäni aika fiksuna tyyppinä joka osaa käyttää maalaisjärkeä, mutta kyllä mun täytyy sanoa että otan aika kirjaimellisesti jotkut ohjeet joita esimerkiksi neuvolantädeiltä saan. Siis minähän en katsos oikeastaan tiedä mitään lapsista. Tiedän että ne nukkuu, syö, kakkaa, pissaa... Joskus nauraa, joskus ne istuu, joskus kävelee ja joskus kiroilee... Mutta siihen mun tietouteni jääkin. Myönnän että tässä talossa on google kovassa käytössä, niin omien kuin Viljoon liittyvien kysymysten suhteen. Esimerkkinä, kesäkuumalla kuvitelmissani oli että vauvalle tottakai kuuluu juottaa runsaasti vettä.. Ihan looginen ajatus mielestäni. Mutta ei, eihän se vauva mitään vettä tarvitse vaan saa kaiken nesteensä maidosta. Hölmö minä.. Niinkö? Kyllähän sekin loogiselta kuulostaa että ei vauvalle kannata sitä vettä välttämättä antaa jottei se täytä vatsaa ja vähennä syöttöjen määrää esimerkiksi. No eipä käynyt pienessä mielessänikään ennen kuin siitä mulle kerrottiin. Okei tä mun esimerkkini oli nyt aika pieni paha...\nMä olen luonnostani aika hyvä Viljon kanssa enkä mä nyt ihan hirveästi ole ohjeita tarvinnut, syystä että mua on siunattu noin pirun helpolla tapauksella. Yöllä herätään kerran syömään jos sitäkään. Itkuakaan en kovin usein kuule tuon herran suusta. Mutta kaikilla ei ole näin. Joillain äideillä voi olla tosi paljon haasteita lastensa kanssa ja silloin niitä virheitäkin ehkä helpommin tekee. Mutta virheistähän oppii ja VAIN kokeilemalla tietää mikä on omalle lapselle ja perheelle hyväksi. Tekee pahaa ajatella että joku kyseenalaistaisi mua äitinä. Mä tiedän että olen paras äiti Vilpertille vaikka täysimetin vain kolmeviikkoa, vaikka laitan viikon päästä lapseni hoitoon ja palaan kouluun, vaikka joskus haluan olla ihan rehellisessä kunnon kännissä.\nTämä humala asia viekin meidät seuraavaan aiheeseen. Keskustelupalstoilla on tosi paljon kritisoitu sitä miten toiset äidit käyvät jatkuvasti juhlimassa ja ovat räkäkännissä. Joo... No ensinäkin, mielestäni jokeisen äidin kannattaa ottaa omaa aikaa oli se aktiviteetti mitä tahansa. Toiset käy salilla, toiset nukkuu, toiset käy juhlimassa. Mitä sitten? Mitä haittaa siitä on sille lapselle jos se äiti käy sillä "omalla ajallaan" juhlimassa ja on vaikka sitten räkäkännissä. Ei se kotona ole räkäkännissä vaan ystävien kanssa pitämässä hauskaa. Ihmisillä on erilaiset tavat rentoutua. Enkä todellakaan tarkoita nyt että alkoholi on hyvä tapa rentoutua vaan että se on täysin sallittua aikuiselle olit äiti tai et. Se syy ulos lähtöön ei varmastikkaan ole se alkoholi, vaan siitä arjesta irtautuminen hyvässä seurassa.\nMutta faktahan on se että jokainen äiti ja lapsi on erilainen. Antakaa ihmisten olla just sellaisia kuin haluavat ja kasvattaa omat lapsensa miten haluaa.. Mä olen sitä mieltä että ihmisten pitäisi keskittyä positiivisiin asioihin. Aina vaan marmatetaan toisille miten taas se naapurin Martta on huidellut ties missä ja vauvan itku kuuluu seinien läpi, siellä ne nyt varmaan kohtelee kaltoin sitä pikku silliä. Toinen vaihtoehto on että voi vaikka kehua Martan vaunuja seuraavalla kerralla kun sen sellä rappukäytävässä näkee, pyytää ehkä kahville ja tutustua ennen kuin TUOMITSEE.\n2 comments Mielipide, Vanhemmuus, Äitiys\nKupla 31. elokuuta 2014 klo 15.49\nEhdottomasti olen sitä mieltä, että omaa aikaa pitää saada jos sitä kaipaa! Mutta kiinnitin tuohon osioon "räkäkännissä" sen verran paljon huomiota, että piti oikein alkaa kommentoimaan. Kun vähän samalla tavalla kuin presidentti on presidentti myös silloin kun käy maitokaupassa, niin äiti on äiti, myös kulkiessaan jossain ilman lastaan. Vastuu lapsesta jatkuu, kun oma aika loppuu. Humalassa riski esimerkiksi onnettomuuksille moninkertaistuu, vielä tuhdimmassa humalassa vielä enemmänkertaistuu. Äidin pitää pitää huolta itsestään kyetäkseen huolehtimaan toisen elämästä. Turhia riskejä pitää välttää, koska pieni lapsi on täysin aikuisten armoilla eikä voi valita huolenpitäjäänsä. Myös minusta henkilökohtaisesti tuntuisi todella kamalalta, jos hoitaja (kuka ikinä lapsenvahtina olisikaan) ilmoittaisi vaikkapa lapselle sattuneesta tapaturmasta ja olisin siinä kunnossa että olisi parempi pysyä kaukana lastani lohduttamasta. Tässä näitä mietittäviä asioita :) Mutta siis minä ainakin, näin vanhempana äitinä (olen ollut joskus kyllä nuorikin äiti :D ), olen hyvinkin ylpeä maan nuorista vahvoista naisista, jotka uskaltavat olla rohkeasti omanlaisiaan, myös vanhempina.\nNora 1. syyskuuta 2014 klo 9.28\nJoo myönnän että tuo "räkäkännissä" oli minulta hieman kärjistämistä:D Se oli ehkä enemmänkin sen takia että usein kun juoruillaan äidistä joka on jatkuvasti "räkäkännissä", on todellisuus aivan toinen. Lähinnä pointti oli se että teki toinen äiti mitä tahansa, jos et tunne älä tuomitse. Tottakai jokaisen pitää tietää ne omat rajansa alkoholin käytön suhteen jotta voi minimoida vahingot. Itse esimerkiksi olen päättänyt pitäytyä kirkkaista sen takia että vahinkoja ei enää pääsisi tapahtumaan. Toki varmasti on niitäkin tyyppejä jotka ei tiedosta omia rajojaan. Varsinkin raskauden jälkeen voi olla hyvin vaikea juoda "sopivasti" kun toleranssi onkin aivan toine ja kroppa muutenkin toimii eritavalla kuin ennen. Ja siinä olet oikeassa että äiti on aina äiti, olit lapsen kanssa tai et. Äitiys muuttaa varmasti kaikkia naisia ainakin jonkin verran vastuullisemmiksi.. Ainakin niin tahdon ajatella. Ja tottakai ihan eri juttu siinä vaiheessa jos se alkoholin käyttö menee lapsen tarpeiden edelle, silloin se on tuomittavaa. Mutta siinäkään tilanteessa mielestäni täytyy ottaa faktoista selvää ennen kun tuomitsee.\nJa hei kiitos blogin ekasta kommentista! :) Jee


Imatran vastaanottokeskus tyhjenee kesällä – työt loppumassa 17 työntekijältä | Yle Uutiset\nImatran vastaanottokeskus kuvattuna marraskuussa 2015, kun se perustettiin. Kuva: Yle\nImatran vastaanottokeskus tyhjenee heinäkuun loppuun mennessä.\nMaahanmuuttovirasto tiedotti tiistaina, että se irtisanoo Imatran ja Halikon vastaanottokeskusten sopimukset päättymään 30. syyskuuta mennessä.\nImatran vastaanottokeskuksen johtajan Lauri Perälän mukaan asiakkaita alkaa siirtyä pois Imatralta jo ennen kesää.\n– Maahanmuuttovirastolla on aika hyvä rutiini näihin tilanteisiin. Sovimme Imatran vastaanottokeskuksen ja Maahanmuuttoviraston tilannekeskuksen kanssa asiakassiirroista. Ne tulevat alkamaan jo ennen kesää ja painottuvat perheiden osalta kesään niin, että meillä ei ole asiakkaita enää elokuun alussa, Perälä kertoo.\nImatran vastaanottokeskuksessa asuu noin 110 turvapaikanhakijaa, joilla on lakkauttamisen vuoksi edessä muutto.\nLisäksi vastaanottokeskuksen vastuulla on runsaat 80 turvapaikanhakijaa eri paikkakunnilla, kuten Lieksassa, Kiteellä ja Lappeenrannan seudulla asuvaa turvapaikanhakijaa. Heille Imatran vastaanottokeskuksen lakkauttaminen näkyy Perälän mukaan yhteyshenkilön vaihtumisena, mutta asuinpaikka ei muutu.\nTyöt loppuvat 17 työntekijältä\nImatran vastaanottokeskuksessa on tällä hetkellä 17 työntekijää. Heille lakkauttaminen tarkoittaa todennäköisesti töiden loppumista.\nImatran vastaanottokeskuksen työnantaja on Suomen Punaisen Ristin Kaakkois-Suomen piiri, jolle jää syyskuun jälkeen kaksi yksikköä: piiritoimisto Kouvolassa ja Mikkelin vastaanottokeskus.\n– On epätodennäköistä, että kummastakaan löytyisi tehtäviä, joita voidaan tarjota vastaanottokeskuksen henkilöstölle, jolloin ainoaksi vaihtoehdoksi jää irtisanominen, Perälä sanoo.\nPerälän mukaan tieto vastaanottokeskuksen lakkauttamisesta ei tullut työntekijöille yllätyksenä. Imatran vastaanottokeskus perustettiin loppuvuodesta 2015, kun Suomeen tuli vuoden aikana ennätysmäärä turvapaikanhakijoita.\n– Tiesimme jo silloin, kun tulimme töihin Imatran vastaanottokeskukseen, että tämä päivä koittaa joskus. Vastaanottojärjestelmä on rakennettu niin, että vastaanottokeskusten määrä mukautuu tilanteen ja asiakasmäärän mukaan. Nyt asiakasmäärä on ollut pitkään laskussa ja vastaanottokeskuksia pitää lakkauttaa, Perälä sanoo.\nHänen mukaansa on luonnollista, että SPR:n ylläpitämä vastaanottokeskus lakkautetaan maakunnasta, jossa on myös valtion ylläpitämä vastaanottokeskus. Etelä-Karjalassa se tarkoittaa Joutsenon vastaanottokeskusta Lappeenrannassa.\nMaahanmuuttoviraston ylitarkastajan Mikko Välisalon mukaan ei ole vielä päätetty, minne turvapaikanhakijat Imatralta ja Halikosta siirtyvät. Asian selvittäminen alkaa hänen mukaansa nyt, kun vastaanottokeskusten lakkauttamisesta on päätös.\nTurvapaikanhakuImatraEtelä-KarjalaMaahanmuuttovirastoSuomen Punainen RistiTyöntekijätLappeenranta


KyIF Forsman Tea Cup\nKyIF b-jun Forsman Tea Cup 2016\nLauantai 16.4. klo (Koko päivä) - Sunnuntai 17.4. klo (Koko päivä)\nForsman Tea Cup 2016\nPaikka: Kirkkonummen Urheilupuisto,Vanha Rantatie 8,02400 Kirkkonummi\nPelejä: 5 peliä / joukkue, peliaika 2x25min. Max 3 peliä / päivä.\nIlmoitautuminen: 31.3.2016 asti: ionel.armean@gmail.com,040-5958907\nOsallistumismaksu: 225 euroa/joukkue.\nMaksimipelaajamäärä on 20 pelaaja/joukkue. Pelissä noudetaan SPL-n pelisääntöjä. Joukkueet jaetaan kahteen viiden joukkuen lohkoon. Lohkovaihe lauantaina / sunnuntaina. Sunnuntaina iltapäivällä sijoitusottelut: lohkojen viidennet pelaavat 9-10 sijoista jne. Lohkojen voittajat pelaavat finaalissa.\nPalkinnot: Turnauksen kolme parasta joukkuetta palkitaan (pokaali ja mitalit).\nTurnausmajoitus ja ruokailut: Forsman Tea Cup turnausmajoitus yhteistyökumppani on Restel Siuntion Hotelli, kysy hintoja. Joukkueille järjestetään tarvittaessa turnausruokailu kentän läheisyydessä. Lämpimän aterian hinta on 8 euroa/pelaaja.\nIlmoitautuminen ja kysymykset: ionel.armean@gmail.com - 040-5958907\nVanha Rantatie 8,\n# 1 KYIF\n# 2 GriFK\n# 3 BK-46\n# 4 SALPA\n# 5 HONKA\n# 6 RAUMAN\n# 7 KYIF 00\n# 8 LPS\n# 9 LOPA\n# 10 HAKA


Mies työskenteli 6 painajaismaista vuotta risteilyaluksella ja lataa nyt totuuden tiskiin – jatkuvaa pettämistä ja rikkaita ihmishirviöitä - Matkat - Ilta-Sanomat\nMies työskenteli 6 painajaismaista vuotta risteilyaluksella ja lataa nyt totuuden tiskiin – jatkuvaa pettämist\nRisteilyaluksilla kuusi vuotta työskennellyt Blake kertoo, että elämä aluksilla ei ole aina helppoa. (KUVA: Colourbox)\nJulkaistu: 28.9.2016 11:56\nBlake työskenteli kuusi vuotta risteilyaluksilla. Mies kuvailee kokemusta painajaismaiseksi.\nBlake on työskennellyt luksusaluksilla, joilla matkustavat maailman rikkaimmat ihmiset, ja budjettimatkailijoille suunnatuilla laivoilla.\nMies kertoo Thrillisthttps://www.thrillist.com/travel/nation/working-on-a-cruise-ship-what-its-like-julkaisulle, minkälaista aluksilla on elää.\n1. Tipit ovat elinehto\nTipit ovat risteilyaluksilla työskenteleville hyvin tärkeitä, sillä palkka ei päätä huimaa. Ensimmäisestä työstään Blake sai noin 850 euroa kuussa, joten tipeille tuli käyttöä.\n– Ongelmia tuli erityisesti Euroopassa, jossa ihmiset eivät ymmärtäneet tippauskulttuurin päälle, Blake kertoo.\nSuperrikkaat käyttäytyvät Blaken mukaan risteilyillä huonommin kuin muut. (KUVA: Colourbox)\n2. Kulttuurien sulatusuuni\nRisteilyaluksella on ihmisiä ympäri maailmaa, joten heidän kanssaan kannattaa tulla toimeen. Aina näin ei ole. Monilla amerikkalaisilla ei riittänyt kärsivällisyyttä henkilöiden kanssa, jotka eivät puhu englantia. Ongelmia saattoi tulla myös erilaisista työtavoista. Harmia aiheutui Blaken mukaan esimerkiksi siitä, että eurooppalaiset selvittelevät ongelmat mieluummin esimiehen kanssa kuin suoraan kahden kesken.\n3. Kaikki menevät sänkyyn kaikkien kanssa\nSuhteita syntyy risteilyaluksilla jatkuvasti, Blake kertoo.\n– Suurella todennäköisyydellä myöskään kukaan ei ole uskollinen kenellekään, mies paljastaa.\n4. Superrikkaat voivat olla kamalia\n– Veikkaan että lentokoneessa ihmiset, jotka istuvat ykkösluokassa ovat sivistyneempiä kuin turistiluokassa istuvat. Risteilyaluksilla näin ei ole, Blake pamauttaa.\nMiehen mukaan turistiluokan risteilyaluksilla on ihmisiä, jotka ovat voineet säästää yhtä matkaa varten koko elämänsä. He ovat siksi myös hyvin kiitollisia kun pääsevät matkaan.\n– Superrikkaat sen sijaan voivat olla karmeita, Blake sanoo.\nRisteilylaivoilla elämä on maailma pienoiskoossa, Blake sanoo. (KUVA: Colourbox)\nEsimerkkinä hän kertoo newyorkilaismiehestä, joka pelasi aluksella noppapeliä. Eräs nainen kuitenkin pudotti miehen nopan lattialle ennen kuin pelaaja oli ehtinyt heittää niitä. Tämän takia mies menetti pelissä rahaa.\n– Mies sanoi minulle, että katso, aion saada tämän ämmän itkemään.\nTämän jälkeen alkoi armoton sättiminen, jonka seurauksena nainen todellakin alkoi nyyhkiä, Blake kertoo.\n5. Hyttisi siivooja on luultavasti fiksumpi kuin sinä\nHyttisiivoojaa ei kannata katsoa alaspäin.\n– Ihmiset, jotka ovat tulleet toisista maista työskentelemään risteilyaluksilla eivät ole siellä siksi, että he olisivat kouluttamattomia, Blake kertoo.\nMonet työntekijät ovat päätyneet alalle, koska he eivät olleet löytäneet koulutusta vastaavaa työtä omasta maastaan.\n– Tapasin vaimoni, kun hän työskenteli samalla risteilyaluksella kuin minä. Hänellä oli maisterintutkinto, mutta hän työskenteli pelinhoitajana, koska siellä mistä hän oli kotoisin, ei ollut töitä.\nHaaveiletko risteilymatkasta? Osallistu keskusteluun!\nJuttua muokattu 29.9. klo 9.21. Vaihdettu pelikorttien jakaja sanaan pelinhoitaja.\nMies ja vaimo myöhästyivät lennolta: tekivät uskomattoman typerän tempauksen – johti pidätykseen\nMies ja vaimo myöhästyivät lennoltaan Pekingin kansainvälisellä lentoasemalla Kiinassa. Toimettomaksi he eivät kuitenkaan jääneet. Lue lisää ›\nAftonbladet: Johanna, 24, koki karun hotelliyllätyksen Kreikassa – nukkui yönsä aurinkotuolilla\nJohanna Jonsson, 24, lähti elokuussa kaverilomalle Kreikan Korfulle. Norrköpingistä kotoisin oleva kuuden hengen porukka joutui kuitenkin pettymään karusti, kun varattu hotelli oli täynnä, Aftonbladet kirjoittaa. Lue lisää ›\nLomalle lämpöön? Tässä ovat suomalaisten uudet kohdesuosikit 24.11. 15:58\n5 pahaa mokaa Kroatiassa – lämmöstä sekoavan Suomi-turistin lempipuuhasta 700 euron sakko 23.11. 19:00\nKuvankaunis kaupunki on talvisin koko maailman somesuosikki – kuvat nähtyäsi ymmärrät miksi 23.11. 15:55\nMamma mia, mikä ruoka! 16.11.2010 11:36\nTallinnaan pääsee pian puolessa tunnissa – jopa 12 lähtöä päivässä ympäri vuoden: Tältä ihmeellinen pika-alus näyttää 8.11. 12:02\nHelsinki–Tallinna-tunnelista suomalaiskysely – lähes puolet uskoisi matkustavansa useammin 18.1. 16:09


Myytävät käytetyt Ladog kuorma-autot myytävänä Slovenia - Mascus Suomi\nOlet tässä: Mascus Suomi > Kuljetuskalusto > Kuorma-autot > Ladog > Slovenia\nKäytetyt Ladog kuorma-autot maasta Slovenia\nSelaa Mascuksessa myytävänä olevia Ladog kuorma-autot ilmoituksia maasta Slovenia. Voit järjestää käytetyt Ladog kuorma-autot hinnan, valmistusvuoden tai mallin mukaan. Käytä vasemmanpuoleista tarkennettua hakua rajataksesi hakulutoksia. Voit myös laajentaa hakuasi tuoteryhmään Ladog kuorma-autot, jotka ovat muista maista.\nKannustamme sinua vierailemaan myös Ladog kuorma-autot -osiossa.\nLadog G129 N20 snow plate + salt machine + tipperYleisarvosana (1-5): 5, Vetotapa: 4x4, Akseliväli: 250, Jousituksen tyyppi edessä-takana: Paraabeli-paraabeli, Ohjaamo: Päiväohjaamo, Ohjauslaite: Vasemmalla, Moottorin teho: 81.58, Moottorin tilavuus: 2498, Vaihteisto: Joystick, Kantavuus: 3500, Kokonaispaino: 2700, Kuormatilan sisämitat (PxLxK): 2 x 0.55 x 1.45 , Kippilaite: Kolmikaato, Ajoneuvon ulkomitat: 5.8 x 2.1 x 2.2\n1999 31 000 km


Apua endometrioosioireisiin luontaisin keinoin – Suomen Ravintoterapiayhdistys ry\nEndometrioosi eli kohdun limakalvon pesäkesirottumatauti on yleinen sairaus: arvion mukaan 6-10% hedelmällisessä iässä olevista naisista sairastaa sitä. Minä olen yksi heistä, ja sen vuoksi endopotilaiden auttaminen on minulle tärkeää ja mielekästä. Tein sekä vyöhyke- että ravintoterapiaopinnoissani lopputyöt kyseisestä aiheesta. Molemmissa tapauksissa oli selvää näyttöä, että hoidot auttoivat oireisiin. Endometrioosin oireet vaihtelevat tapauksittain, mutta tyypillisiä ovat kovat kuukautiskivut, tärinäkivut, suolistovaivat ja lapsettomuus.\nEndometrioosin aiheuttamiin kipuihin voit saada helpotusta muokkaamalla ruokavaliosi sopivaksi.\nTärkeää on syödä laadukasta, puhdasta ja ravinteikasta ruokaa. Suoliston kunto on avainasemassa terveyteesi. Huolehdi myös vastustuskyvystäsi ja minimoi stressi. Stressin, vastustuskyvyn ja ruoansulatuksen kytkös on vahva. Jos yksi kohta on heikko, kärsivät myös toiset osa-alueet.\nMyös hormonitasapaino on oleellista.\nRuokavalio on laaja ja terveyteemme kokonaisvaltaisesti vaikuttava asia. Kattavaa ja yksiselitteistä ohjeistusta on vaikea antaa, sillä yksilöllisyys on tässäkin asiassa tärkeä ja huomioon otettava seikka. On kuitenkin mahdollista helpottaa oireita koostamalla ruokavalio endometrioosioireiden helpottamiseen.\nSuosi ruokavaliossasi puhtaita ja ravinteikkaita raaka-aineita\nTuoreita kasviksia, vihanneksia, marjoja ja hedelmiä olisi hyvä syödä niistä saatavien vitamiinien ja hivenaineiden vuoksi. Ne tukevat kaikkia kehon toimintoja ja vahvistavat vastustuskykyä sekä suojaavat kehoa sairauksilta. Kuidut ovat tärkeitä suoliston hyvinvoinnille.\nNauti pääosin ja runsaasti:\n• Kala- ja kasvispainotteista luomuruokavaliota\n• Omega 3 -rasvahappoja sisältäviä ruokia (mm. rasvaista kalaa), lisäksi voit ottaa laadukasta kalaöljyä\n• Nauti proteiini kalasta, kananmunasta, kanasta, pavuista, pähkinöistä ja siemenistä\n• Syö erilaisia kaaleja ja ristikukkaisia vihanneksia kuten ruusu-, kukka- ja parsakaalia\n• Kikherneet, pavut, linssit, porkkana, parsa ja alfa-alfan eli sinimailasen idut sisältävät runsaasti ravintoaineita ja kasviestrogeeneja\n• Kuitupitoista kasvis- ja täysjyväruokaa. Mm. hirssiä, tattaria, quinoaa ja täysjyväruista\n• Vihreää luomuteetä. Juo runsaasti vettä! Veden juonti on tärkeää mm. aineenvaihdunnalle.\nHuono ruokavalio, joka sisältää runsaasti sokeria, valkojauhotuotteita, virvoitusjuomia, prosessoituja ruokia (teollisesti käsiteltyjä kuten makkaroita, valmisruokia, yms.) lisää ja ylläpitää tulehdustilaa kehossa. Nämä ruoat myös happamoittavat kehoa. Emäksinen ympäristö ylläpitää terveyttä. Autoimmuunisairauspotilailla on usein viljayliherkkyyttä ja keliakiaa.\nVältä myös rasvaisia ruokia ja snacskejä sekä kahvia, hiilihappoisia juomia, alkoholia ja tupakkaa. Punainen liha happamoittaa kehoa ja maitotuotteet lisäävät limaneritystä ja pahentavat endometrioosioireita.\nEndometrioosipotilaalle hyödyllisiä ravintolisiä löytyy myös. Tarve on aina yksilöllinen, mutta esimerkiksi seuraavista voisi olla hyötyä:\n• C-vitamiini auttaa tulehdukseen\n• E-vitamiini on ns hormonivitamiini. Sen on todettu vähentävän kipua ja kramppeja. (Vehnänalkioöljy on hyvä lähde.)\n• Magnesium voi auttaa kramppeihin ja esim. alaselän kipuihin\n• Sinkki auttaa kontrolloimaan estrogeenitasapainoa ja on tärkeä antioksidantti\n• Myös seleeni vaikuttaa tulehduksiin ja on tärkeä antioksidantti\n• Hyvinvointikaupoissa on tarjolla myös erityisiä hormonitoimintaa tukevia rohtoja ja valmisteita, joista voi saada apua\nVyöhyketerapian on huomattu tuovan apua, kun hoito tehdään lähellä kipupäiviä, mutta myös kierron muina aikoina tehty hoito auttaa. Samoin vauvatoiveissa vyöhyketerapiasta on ollut apua, ja ilokseni vauvauutisia tupsahtaa aina ajoittain.\nVinkit kokosi Eijaliisa Koivu, KOIVUN HYVÄ OLO -hoidot ja ravintoneuvot www.hyvanolonhoidot.com. Vastaanotan asiakkaita Helsingin Kruununhaassa.\nSuRaTeRy 27.11.2019 Jäsenten artikkelit\n← Siemenet — nuo pienet terveyspommit\nOnko tänäkin uutena vuotena luvassa uusi terveempi ja hoikempi sinä? →


Volvo paljasti täysin uuden V60-farmarin: Enemmän tilaa, tyyliä ja turvallisuutta - MTVuutiset.fi\nJulkaistu 22.02.2018 10:13\nUusi V60 on edeltäjäänsä suurempi, tilavampi, teknologisesti edistyneempi, urheilullisempi ja pykälää tai paria ylellisempi.\nRuotsalaisvalmistaja julkisti eilen illalla seuraavan sukupolven V60:n – auton, jossa yhdistyy sen mukaan sekä näyttävä ulkomuoto että arkielämän vaatima käytännöllisyys.\nUuden V60:n julkistus oli siinä mielessä erikoinen, että se tapahtui auton luontaisessa elinympäristössä; pienessä pakkaskelissä tukholmalaisen omakotitalon pihalla.\nVolvolla uskotaan, että V60 vetoaa erityisesti heihin, jotka pitivät tuotannosta poistuneesta V70-mallista, mutta joille massiivinen V90 on yksinkertaisesti tarpeettoman iso.\nAuto rakentuu Volvon skaalautuvalle SPA-alustalle XC60:n ja 90-sarjan mallien tapaan. V60:n kohdalla se on mahdollistanut muun muassa aiempaa väljemmät sisätilat. Auton pituus on kasvanut edellismallista lähes 13 sentillä 4,76 metriin. Tavaratilakin on 99 litraa vetävämpi.\nTarjolle tulee tuttuun tapaan lukuisia bensiini- sekä dieselmoottoreita, ja Volvon päätös sähköistää kaikki uudet autonsa vuodesta 2019 lähtien näkyy osaltaan myös uudessa V60-mallissa. Sen nelivetoiset T6- ja T8-hybridit ovat teholtaan 340 ja 390 hevosvoimaa.\nV60:ssä on 90-sarjasta ja XC60:stä tuttuja kuljettajaa avustavia järjestelmiä, jotka tekevät uutukaisesta, ainakin Volvon mukaan, yhden markkinoiden turvallisimmista autoista.\nAuton City Safety -järjestelmä automaattijarrutustekniikalla ja erilaisilla havaitsemisjärjestelmillä auttaa kuljettajaa välttämään vaaratilanteita. Se on Volvon mukaan markkinoiden ainoa järjestelmä, joka havaitsee jalankulkijat, pyöräilijät ja suuret eläimet. Ensimmäisenä maailmassa City Safety osaa myös jarruttaa automaattisesti uhkaavassa yhteentörmäystilanteessa vastaantulevan ajoneuvon kanssa.\nPilot Assist -järjestelmä puolestaan tukee kuljettajaa ohjaamalla, kiihdyttämällä ja jarruttamalla autoa hyvin merkityillä maanteillä 130 km/h:n nopeuteen asti. V60 sisältää myös suistumiseneston, vastaantulevien ajoneuvojen väistötoiminnon ja muita ohjaustukea käyttäviä järjestelmiä. Myös valinnainen risteävän liikenteen varoitin automaattijarrutuksella parantaa turvallisuutta auton sisä- ja ulkopuolella.\nV60 tulee saataville myös valmistajan Care by Volvo -ohjelmaan, jossa on jo entuudestaan kompakti katumaasturi XC40. Ohjelmassa asiakas ottaa auton kiinteällä kuukausihinnalla joko vuodeksi tai kahdeksi. Hinta sisältää sekä auton että verot ja vakuutukset, ja sopimuksen päättyessä asiakas saa alleen uuden mallin.\nVolvo Uudet autot Autot


~ villa tölli ~: Perinteisin menoin\nMinna 28. huhtikuuta 2015 klo 20.42\nAika pieneksi oot mennyt, jos oot vajaat 14 % entisestä. :p\neve 28. huhtikuuta 2015 klo 20.59\nLisäsin puuttuvan sanan. Olen nyt enemmän. Ei ole, ei sitten pätkääkään.\nPepi 28. huhtikuuta 2015 klo 21.13\nNoooh. Vois vesivahinko isompikin olla. Onneks oli piäni. Niinkuin vissiin sinäkin.\nIso kun et ollu ennenkään :)\nArvaa kellä on viimenen työpäivä (työvelvoitetta ei o ollu kyllä puoleen vuoteen) ihan just sillei hetikohta hollillaan. Ei vituta. Paitsi vähän se tuleva persaukisuus.\neve 28. huhtikuuta 2015 klo 21.28\nVois hyvinnii. Ei tässä synkkyyteen ole syytä. Iso ja iso... Käväisin tuossa ennätyslukemissa... Ihan yllättäen ja pyytämättä. Nyt jo vähän helpottaa. 😃\nNytkö sulla vasta loppuu? Tuntuu, että siitä on aikaa vaikka kuinka ja paljon. Ehkä se vain tuntuu... laihduttavan aika on pitkä.\nPepi 29. huhtikuuta 2015 klo 12.58\nJep, huomennna viimeinen virallinen. Saas nähdä ons tää nyt sitten silkkaa putkee sinne eläkeikään asti...


Fortumin Uniper-kauppa vesittää puhtaat lupaukset - Vihreät\nKilpailukykyään muuttuvassa maailmassa Fortum on tähän saakka kertonut ylläpitävänsä keskittymällä jatkossa aurinkovoimaan, tuulivoimaan, bio- ja jätepolttoaineisiin sekä vähentämällä fossiilisiin polttoaineisiin perustuvan tuotannon päästöt minimiin. Hyviä suunnitelmia, visiotasolla. Nyt kuitenkin vaikuttaa siltä, että sijoituksia ohjataan isosti myös fossiilienergiaan ja vanhaan ydinvoimaan.\nJo viikon vellonut keskustelu Fortumin suunnitelmista hankkia puhtaiden ratkaisujen sijaan iso omistus Uniperista on herätti perjantaina lisää ihmetyksen aihetta. Helsingin Sanomat kertoi, että myös Uniperin puolelta ihmetellään Fortumin kiinnostusta sijoittaa fossiilienergiaan. Jutussa haastatellut Uniperin toimitusjohtaja ja saksalaisen hiilivoimalan johtaja eivät ymmärrä, mitä Fortum jättikaupalla tavoittelee.\nUniperin toimitusjohtaja Klaus Schäfer ihmetteli Helsingin Sanomille: ”Miksei Suomessa kysytä syitä Fortumin haluille ostaa itseään kaksi kertaa suurempi yhtiö, joka ei sovi sen omaan strategiaan?”\nPuhtaiden ja kestävien investointien sijaan tällä hallituskaudella Fortumin näyttävimmät sijoitukset ovat olleet saksalaisen energiakonserni E.ON:n oletettavasti kannattamattomana hylkäämä Fennovoiman sekava ydinvoimalahanke sekä uusimpana niin ikään E.ON:n hylkäämä, menneen maailman fossiilivoimajätti Uniper, jolla on myös merkittäviä vesivoima- ja ydinvoimaomistuksia mm. Ruotsissa. Näinkö kestävä kehitys otetaan osaksi Fortumin strategiaa? Fortumin ja samalla Suomen valtion vastuulle näyttää paremminkin kertyvän yhä kasvava määrä ydinjätettä sekä ilmastonmuutosta kiihdyttäviä hiilidioksidipäästöjä. Uniper-kaupoista virinneessä keskustelussa esitetty selitys ruotsalaisen vesivoiman kylkiäisenä hyväksyttävistä Uniperin fossiilivoimaosuuksista ontuu perusteluna perin pohjin.\nJos Fortumin tavoittelema lähes 47 % Uniper-kauppa toteutuu suunnitellusti, konsernista tulee myös yksi Venäjän energiamarkkinoiden suurimmista toimijoista. Uniper nimittäin omistaa 7-8 % koko Venäjän sähköntuotannosta. Fortumilla on ennestään noin 10 gigawatin verran omaa lämmöntuotantoa itänaapurissa sekä hampaat irvessä, mutta palkitsevat vesivoimakaupat ja hyvät Venäjä-suhteet mielessä, ostettu osuus venäläisen Rosatomin puskemasta Fennovoimasta. Itänaapurin väläyttelemistä vesivoimakaupoista ei ole kuultu sen koommin, energiamarkkinoilla Venäjä on monimutkainen yhteistyökumppani. Joko maariskin kasvamista olisi syytä arvioida hallituksen omistajaohjausyksikössä?\nTähän saakka omistajaohjauksesta vastaava ministeri Mika Lintilä (kesk.) on vaikuttanut välinpitämättömältä. Suomen hallitus ja koko eduskunta pyrkii saamaan Suomen irti fossiilisista polttoaineista. Viime viikon keskiviikkona 27.9. eduskunta kävi perusteellisen keskustelun hallituksen selonteosta keskipitkän aikavälin ilmastopolitiikan suunnitelmasta vuoteen 2030. Ilmastonmuutoksen torjunnan ja oman kansallisen vastuumme tahdista on nopeampia ja hitaampia näkemyksiä, suunta on kuitenkin yhteisesti ja parlamentaarisesti hyväksytty. Enemmistöomistajana valtion tulee edellyttää tässä suunnitelmassa pysymistä myös valtionyhtiöiltä.


nami-hiiri makeita ajatuksia: Liikuntaa ja laaduntarkkailua !\nSaattaa olla, että kissaihmisten mielestä nami-hiiri on jo liikaa kirjoitellut koirasta, jota ei omista, mutta jonka kanssa hiiri viettää suhteellisen paljon aikaa. Uskokaa tai älkää sen häntä vipattaa eri vauhdilla aina, kun puhun sille ja pää keikkuu puolelta toiselle. Arvelen, että pitää minusta! Koirakävelyillä pistäydymme usein kahviloissa. Koira kyllä pärjäisi, mutta hiiri ei ilman espressoaan. Nami-hiirellä on ihana uusi kesäkäsilaukku, joka pitää veden raikkaana. Kahviin ei ole vielä ehditty kokeilemaan, josko pysyy kuuman kuuumana !\nKesäkuussa ostelimme päähänpistosta 3-4 eri leipomosta macaronseja ja menimme kotiin ne testaamaan. Ostaessa oli jo huomioitu hintahaarukka, ranskalaistyylisten kakkusten koko erot ja aurinkolasienkin takaa havaittava hutiloitu työ. Ja varsinkin silloin jos on keksitty laittaa kaksi eriväristä kuorta pariksi. Liikkeiden palvelusta emme hiisku sanaakaan. Turistit eivät valita, vaan syövät kaiken ostamansa suurella halulla. Me emme ole turisteja ja tarkkailemme jatkuvasti tuotteiden laatua. Jos katsotte kuvia tarkkaan, niin ymmärrätte kyllä mitä nami-hiiri tarkoittaa.\nYmmärrämme toki sen, että kilpailu on kovaa asiakkaita pyydystettäessä. Kassakoneiden tulisi kilahdella tasaiseen tahtiin ja tauotta tai vastaavasti 'muovilaattojen' vingahdella.\nLähettänyt nami-hiiri klo 1.7.12\nTunnisteet: Laaduntarkkailua, Liikuntaa


Sekaisin ABC:llä | Nahkafoorumi.com\nFetissi ja kinkyhenkisten yhteisö – Nahkafoorumi.com › Foorumit › Fetissit › Nahka-asut › Sekaisin ABC:llä\nTämä aihe sisältää 1 vastaus, 2 kirjoittajaa, ja siihen kirjoitti viimeksi JpwHki 2 kuukautta, 1 viikko sitten.\nkesäkuu 2, 2019, 14:48 #408612\nIhmettelin itsepalvelutiskin päässä, mitä ottaisin tarjottimelleni pikkunälkään. Ohitseni käveli päättäväisin askelin hoikka nainen, joka nappasi käsiinsä sämpylän ja vesipullon, ja jatkoi matkaansa kohti kassaa.\nTuijotin naisen ruskeaa antiikkinahkaista prätkärotsia ja huomasin saman tien, että hän oli pukeutunut myös samaa sarjaa oleviin nahkahousuihin, joiden lahkeet vieläpä levenivät alaspäin, harkitusti vintage-tyyliin.\nYritin toisaalta pitää naista silmällä, ja toisaalta koota mukaani jotain ostettavaa, jotta pääsisin itsepalvelutiskillä eteenpäin, koska minulla tuntui yhtäkkiä olevan kiire kahvipöytään.\nNainen käytti tiukkaa vaaleanpunaista motoristinhuivia hiustensa suojana, ja toiseen käsivarteensa hän oli pujottanut harmaan kypärän. Tämä mimmi ei siis jätä kypärää keikkumaan moottoripyöränsä peiliin, alttiiksi uteliaille ja ties mille kiusanteolle. Perusteellista huolellisuutta!\nKassalla asioituaan nainen kääntyi kohti ravintolasalia. Asiallisten ajokenkien sijasta hän käytti suippokärkisiä ja viistokorkoisia kiiltävänmustia bootseja, mikä oli minusta yhä kiinnostavampaa. Hän oli siis valmis tietyissä rajoissa asettamaan tyylin käytännöllisyyden edelle, mikä yleisesti nostaa harrastamisen uudelle tasolle.\nOnnistuin löytämään vapaan pöydän edullisesta paikasta tuohon ihanaan motoristiin nähden, ja kahvihetkeni meni silkaksi ahmimiseksi – enkä nyt tarkoita ainoastaan wieneriä.\nNaisella oli kasvoissaan juuri ”sopivasti” juonteita, jotka kertoivat ehkä viidenkympin iästä. Hän selaili puhelimensa näytöltä keskittyneesti jotain, ja silmälasien käyttäminen tuossa yhteydessä vahvisti arviotani keski-iästä.\nTuollainen ihminen yksinäisellä ajelulla yhdistää ajatukseni omia polkujaan kulkevaan naiseen, joka tekee moottoripyöräilyn useinkuulluista klisheistä täyttä totta. Haikeaksi harmikseni en onnistunut näkemään motoristinaisen lähtöä enkä hänen moottoripyöränsä tyyppiä. Myös kypärän ja ajokäsineiden pukemisen rituaali olisi varmasti heruttanut veden kielelleni.\nHyvinprässätyissä villakangashousuissani, valkoisessa kauluspaidassani ja raidallisessa solmiossani, matkalla minulle vieraan henkilön yo-juhliin, tunsin tuolla hetkellä olevani jokseenkin väärässä roolissa.\nkesäkuu 10, 2019, 11:45 #410576\nNo,ehkä suunnilleen ’samaan sarjaan’ kuuluu kokemus,oliko loppukesää viimevuonna,kun viikon ryypiskelyn jälkeen krapulassa vaimo vaati tulemaan lähikaupalle vastaan,että kannan osan ostoksista. Tuskanhikeä pukaten,ja tärinä päällä koitin keskittyä läjässä pysymiseen, kun vaimo tutkii (ehkä olotilastani johtuen😏?) liian hitaasti hyllyjä,kauppaan pärähtääkin nuorehko vaalea nainen,kävelee ohitsemme,ja huomioni kiinnittyy ensin kiiltäväpintaiseen takkiin,olisiko ollut jonkunlaista pvc:tä?,sitten huomasin,että jalassa nahka/tekonahkahousut,JA, kiiltävät punaiset kontiot… AAARGH!!!\nKoita siinä sitten olla luontevasti,vastailla vaimolle,’pitää silmät kurissa’ (=tapittaa ilmestystä😳) Ihmettelin kyllä asustusta, kun keli oli aurinkoinen ja suht’lämmin, ilmestys paineli jo kassajonoon,ja sanoinkin vaimolle,että ahdistaa liikaa,lähden röökille…\nUlkona röökillä sitten’jouduin’ ihailemaan ilmestystä,kun tuli kaupasta auringonsäteiden tanssiessa asusteissaan,ja hypätessä mustaan opel pakuun…\nHuh,huh… eikä ollut krapulahallu…😉\nYhteensä 31 käyttäjää paikalla - 2 rekisteröityä, 29 vierailijaa.


ANDROGEENINEN HIUSTENLäHTö NAISELLA [ASIANTUNTIJOIDEN NEUVOJA]\nHei! Minun ongelmani on hiustenlähtö. Kuusi kuukautta heistä putosi niin monta, että nyt näen ihoni. Kuukausi sitten olin dermatologin luona, joka diagnosoi androgeenisen alopesian. Lääkäri määräsi Alpicort E: n hankaukseen, shampoo- ja lioton dermena -miehet päivittäiseen käyttöön sekä biotebalin ja galacetin. Kuukauden käytön jälkeen en valitettavasti näe mitään parannusta ja vielä pahempaa. Haluan lisätä, että marraskuussa tehtiin munasarjasyövän leikkaus (endometrioosi) ja minua hoidetaan zoladexilla ja minulla on ns. keinotekoinen vaihdevuodet (olen 43). Minulla on tapaaminen endokrinologin kanssa, mutta en tiedä, vääristävätkö hormonitestit tämä keinotekoinen vaihdevuodet. Pyydän apua, koska en tiedä mitä muuta tehdä.\nSinulla diagnosoitu androgeeninen hiustenlähtö johtuu todennäköisesti hormonaalisista häiriöistä, jotka johtuvat perussairaudesta. Sinun tulee käydä ihotautilääkäriin, joka gynekologin ja endokrinologin kuulemisen jälkeen määrittää sopivan paikallisen hoidon ja mahdollisesti yleisen lisähoidon.\nTunnisteet: Tarkista Kauneus Eri\n© VP healt hand fitness team 2020 Androgeeninen hiustenlähtö naisella [asiantuntijoiden neuvoja] - https://vphealthandfitness.com


Ajoneuvot | Käytetyt erikoisuudet | 14.10.2019\n1970-luvulla valmistettu Jensen-Healey saattaa kuulostaa oudolta ja harvinaiselta urheiluautolta, mutta se oli valmistajansa suosituin malli. Yleinen se ei silti ole.\nJensen-Healey ei ole välttämättä edes valmistajansa tunnetuin automalli, mutta silti se on kaikkein myydyin. Vain noin 10 000 kappaletta valmistettu avoauto ei ole silti varsinaisesti yleinen. Jensen Motors on valmistanut muutenkin teknisesti hienoja harvinaiseksi jääneitä malleja.\nJensen Motors oli tehdas ja valmistaja, joka vastasi automerkistä nimeltä Jensen.\nJensen Motors perustettiin kahden veljeksen toimesta autotehtaaksi vuonna 1934 ja Jensen sen automerkiksi heti vuotta myöhemmin. Jensen Motors aloitti koritehtaana suuremmille automerkeille. Merkki sai valtavasti julkisuutta kun itse Clark Gable valjasti veljekset valmistamaan yksilöllisen auton Ford V-8 -mallin pohjalta.\nTunnetuin Jensen lienee kuitenkin vuonna 1966 esitelty Interceptor. Se oli hyvin tehokas ja ylellinen V8-moottorilla varustettu gran turismo -luokan auto. Samaan autoon pohjautunut Jensen FF on tunnettu ensimmäisenä maastoautoluokan ulkopuolisena nelivetoisena sarjatuotantoautona ja siinä oli myös lukkiutumattomat jarrut.\nJensen-Healey on 1970-luvulla esitelty kaksipaikkainen avokattoinen urheiluauto.\nVuonna 1972 esiteltiin Jensen-Healey hieman edullisemmaksi vaihtoehdoksi. Luonnollisesti kaksipaikkaisen avoauton tapauksessa oli luovuttava myös monesta mukavuudesta, joita Interceptor tarjosi. West Bromwichin tehtaalla valmistettiin aiemmin mainittuja avoautoja noin 10 000 kappaletta, kunnes tuotanto loppui vuonna 1976.\nViikon Käytetty erikoisuus on vuonna 1974 käyttöönotettu Jensen-Healey ruskeanpuhuvalla sisustalla.\nKäytetty erikoisuus – Jensen-Healey\nMyynnissä oleva Jensen-Healey on päätynyt sateisilta saarilta Jyväskylään. Avoauton vuosimalli on 1974 ja se on otettu käyttöön saman vuoden kesäkuussa. Mittarilukemaa ei ole ilmoitettu myynti-ilmoituksessa, mutta katsastus on suoritettu hyväksytysti varsin äskettäin syyskuussa 2019.\nNoin 140 hevosvoimaa tuottava nelisylinterinen moottori on varustettu kahdella kaasuttimella.\nTässä on kyseessä todellinen urheiluauto. Kevyehkö takavetoinen, etumoottorinen, kaksipaikkainen avoauto on juuri se jollaiseksi urheiluauto aikanaan luotiin. Vaihteiden vaihtaminen on jätetty sekin luonnollisesti kuljettajan hartian lisäksi ojentaja- ja koukistajalihakselle.\nMoottori on samasta maasta auton kanssa, mutta ei suinkaan Jensenin tuotantoa. Noin 2,0-litrainen 16-venttiilinen kahdella Dell’Orto-kaasuttimella varustettu nelisylinterinen moottori tuli Lotukselta ja tuntee nimen Lotus 907 twincam. Se tarjoaa noin 140 hevosvoiman tehon.\nJensen-Healey painaa 940 kilogrammaa, joka auttaa sitä saavuttamaan 100 kilometrin tuntinopeuden paikaltaan lähtiessä alle 9 sekunnissa.\nAuton omamassa jää alle 1000 kilogramman haamurajan. Tehokkaan moottorin ja kevyen korin omaava Jensen-Healey kiihtyy paikaltaan 100 kilometrin tuntinopeuteen alle 9 sekunnissa ja saavuttaa lähes 200 kilometrin tuntinopeuden. Nämä olivat 1970-luvun alkupuolella varsin arvostettavia lukemia.\nKuvissa punaiselta näyttävän auton väriksi on merkitty katsastustietoihin oranssi. Sekä musta kangaskatto että valkosivurenkaat on uusittu hiljattain. Vanteet istuvat hienosti auton tyyliin ja värimaailmaan.\nMusta kojelauta on koristeltu jalopuin ja muutenkin tunnelma on kuin 1970-luvun brittipubista.\nSisätiloissa tervehtii runsas ruskea. Mustaa kojelautaa koristaa jalopuulistoitus ja istuimien väri on edellä mainittu ruskea. Suurempia vikoja ei ole mainittu ilmoituksessa eikä sellaisia käy kuvistakaan ilmi, joten kokonaisuus vaikuttaa varsin valmiilta.


Jussi Lähde, Mestariravurit\nJussi Lähteen tekemässä tietokirjassa Mestariravurit kerrotaan 1900-2016-vuosien suomalaisista huippuravihevosista, jotka voittivat Suomessa ja muissakin maissa suurkilpailuja. Kirjassa kerrotaan muun muassa maailmanennätyksen tehneestä Brad de Veluwesta, Charme Asserdalista ja Isla J Bravesta. Kirjan alussa kerrotaan raviurheilun säännöistä, ja muista asioista raviurheiluun liittyen jotka olisi hyvä tietää. Sen jälkeen alkaa jokaisen hevosen oma ”jakso”, jossa kerrotaan hevosen omistajista ja kilpailu-urasta.\nPidin kirjasta, koska olen kiinostunut raviurheilusta ja ylipäätään hevosista, ja halusin tietää enemmän suomalaisen raviurheilun historiasta. Suosittelen kirjaa kaikille niille, jotka ovat kiinnostuneita hevosista ja raviurheilusta kuten minäkin.\nPidin kirjasta, koska siinä oli paljon hyvää tietoa, joita en itsekkään tiennyt vaikka raviurheilua olenkin seurannut päivittäin. En hirveästi tykännyt siitä että kaikista hevosista ei kerrottu niin tarkkoja tietoja kuin toisista.


VOIMAKEHÄ®-käyttölisenssit - VOIMAKEHÄ®\nVOIMAKEHÄ® on rekisteröity tavaramerkki, jonka käyttöä suojaavat tavaramerkkilaki ja tekijänoikeuslaki. Tavaramerkin omistavat Sanna Wenström ja Laura Paaso / Vahvuuttamo Oy. Lue tästä tarkemmin tavaramerkin käytöstä ja tekijänoikeuksista.\nVOIMAKEHÄ®-lisenssivalmennuksen suorittaneilla on oikeus hankkia VOIMAKEHÄ®-lisenssi.\nLisenssityyppi valitaan oman käytötötarkoituksen mukaisesti:\nPuhti oppilaitoskäyttöön, suppea perusmateriaali, maksuton\nPuhti Plus, oppilaitoskäyttöön, laajat materiaalit, 60 e/v\nHeimo, HR- ja johtamiskäyttöön, 350 e/v (1. käyttäjä), 300 e/v seuraavat käyttäjät, 10. käyttäjästä eteenpäin 50 e/hlö/v (sisältää Skillhiven käytön)\nVirta kaupalliseen käyttöön, 700 e/v (sisältää Skillhiven käytön)\nJärjestö-Virta voittoa tavoittelemattomaan toimintaan, 300 e/v\nSivutoimi-Virta sivutoimiseen yritystoimintaan 300 e/v\nOrganisaatiolisensseistä on kerrottu tarkemmin sivulla Polku lisenssivalmentajaksi\nLisenssinhaltijalla on oikeus valitun lisenssin mukaisessa toiminnassa\nkäyttää ja soveltaa VOIMAKEHÄ®-työkalua ja -konseptia\nhyödyntää VOIMAKEHÄ®-lisenssimateriaaleja omassa työssä\nkäyttää nimikettä VOIMAKEHÄ®-lisenssivalmentaja.\nVOIMAKEHÄ®-käyttölisenssi on henkilökohtainen.\nLisenssinhaltijalla on pääsy tämän sivuston osioon VALMENTAJAPORTAALI lisenssin hankkimisen ja sivustolle rekisteröitymisen jälkeen. Sivuston ylävalikosta näet otsikkotasolla Valmentajaportaalin alasivut, joille lisenssivalmentajilla on pääsy seuraavasti:\nPuhti-lisenssiin kuuluvat portaalista sivut\nperusmateriaalit (lisenssivalmennuksen diamateriaali, perusharjoitukset, cv-pohjat, kokeilujen raportointi -kansio)\nVOIMAKEHÄ®-taustateoria (video, lähteet)\nVOIMAKEHÄ®-käyttöön (videot, harjoituksia)\ndemo- ja esittelymateriaali (kuvapankki, diapohja, valmiit demodiat)\nkauppa (lisenssit, VOIMAKEHÄ®-vahvuustyökalu ja sen eri kieliversiot (suomi, ruotsi, englanti), oheistuotteet ja tekstiilit)\nPuhtiPlus-, Tarmo/Heimo- ja Virta-lisensseihin kuuluvat edelliset lisäksi sivut\nvahvuuksien lajikohtaiset sivut (6 kpl), jotka sisältävä ko. vahvuuden teoriaa, videoita ja harjoituksia\npositiivinen johtaminen (johtamiseen ja HR-työhön suunnattuja harjoituksia ja videoita)\nopinto- ja uraohjaus (harjoituksia, käyttöesimerkkejä)\nVOIMAKEHÄ®-konseptit (konseptien käyttöoikeudet lisenssikohtaisesti ja konseptiohjeet sekä materiaalit)\nMentori-lisenssiin kuuluu koko portaalin sisältö ja lisäksi omat mentori-sivut materiaaleineen ja resursseineen.\nMentorilisenssi hankitaan oman peruslisenssin "päälle" valmentajien verkkokaupasta. Mentorilisenssihinnasto\nDigitaalinen VOIMAKEHÄ®-SKILLHIVE-alusta, sen käyttöperehdytys ja tuki sisältyvät normaalihintaisiin Heimo-, Virta- ja Mentori-lisensseihin.\nLisensseistä kerrotaan VOIMAKEHÄ®-lisenssivalmennuksessa, jossa myös esitellään valmentajaportaalin sisältö. \nMikäli tarvitset apua lisenssin valinnassa, ole yhteydessä vahvuuttamo@outlook.com\nHuom, nämä lisenssit ovat saatavilla vain Suomessa. Kysy kansainvälisiä lisenssejä: kimmo(a)voimakeha.info\nThese license types are only available in Finland. Please, ask for international licenses: kimmo(a)voimakeha.info\nKun olet valinnut itsellesi sopivan lisenssin, voit hankkia sen VOIMAKEHÄ®-verkkokaupasta klikkaamalla alla näkyviä kuvakkeita.\nHUOMIO! Ostamalla lisenssin vakuutat, että olet suorittanut VOIMAKEHÄ®-lisenssivalmennuksen ja täytät kyseisen lisenssin ehdot. Tutustu huolellisesti lisenssikuvaukseen. Ostamalla lisenssin hyväksyt sopimusehdot.\nTutustu myös yleisiin lisenssiehtoihin ja tekijänoikeuksiin\nYritysasiakas: Mikäli haluat hyödyntää lisenssien organisaatiokohtaiset alennukset tai ostaa lisenssejä laskutuksella, tee tilauksesi sähköpostiste vahvuuttamo(a)outlook.com\nMikäli olet jo lisenssinhaltija, voit tehdä yritysasiakkaana tilauksia laskutuksella myös valmentajien verkkokaupassa.\nJos haluat hankkia JÄRJESTÖ- ja SIVUTOIMI-VIRTA-lisenssin, tee tilauksesi sähköpostitse: vahvuuttamo(a)outlook.com.\nRÄÄTÄLÖIDYT LISENSSIT JA TARJOUKSET: Ole yhteydessä, jos tarjotut lisenssit eivät vastaa omaan tarpeeseesi. Löydämme yhdessä varmasti juuri sinulle soveltuvan lisenssiratkaisun: vahvuuttamo(a)outlook.com.\nVIRTA-lisenssi on voimassa 1 vuoden ajan ostopäivästä tai tarjouksen/sopimuksen mukaan. Ensimmäisen vuoden jälkeen laskutusjaksoa on mahdollista muuttaa. Hinta sisältää arvonlisäveron 24 %.\nVOIMAKEHÄ®-lisenssinhaltijalla on oikeus hankkia, käyttää ja soveltaa VOIMAKEHÄ®-työkalua ja -konseptia sekä hyödyntää VOIMAKEHÄ®-lisenssimateriaaleja ja tavaramerkkiä omassa työssään valitun lisenssin mukaisesti ja käyttää nimikettä VOIMAKEHÄ®-lisenssivalmentaja.\nVIRTA-lisenssi antaa oikeudet hyödyntää voimakehää kaupallisessa toiminnassa, osana omia palveluita.\nLisenssinhaltija sitoutuu ilmoittamaan mahdollisista muutoksista lisenssin myöntäjälle ja tarvittaessa päivittämään lisenssiään.\nHankkimalla lisenssin vakuutan, että täytän edellä mainitut lisenssiehdot ja hyväksyn sopimusehdot. Hyväksyn tietojeni tallentamisen lisenssivalmentajarekisteriin ja niiden hyödyntämiseen valmentajille suunnatussa tiedottamisessa\nOlen perehtynyt yleisiin lisenssiehtoihin, tekijänoikeuksiin ja tietosuojaselosteeseen ja hyväksyn ehdot.\nHEIMO-lisenssi on voimassa 1 vuoden ajan ostopäivästä tai sopimuksen mukaisen ajan (esim. tarjoukset). Ensimmäisen vuoden jälkeen laskutusjaksoa on mahdollista muuttaa. Hinta sisältää arvonlisäveron 24 %. Huom, HEIMO-lisäkäyttäjät maksavat aina alennetun hinnan - pyydä tarjous vahvuuttamo(a)outlook.com\nHEIMO-lisenssi on tarkoitettu oman organisaation sisäiseen käyttöön, esimerkiksi johtamisessa, esimiestyössä tai HR-toiminnassa. HEIMO-lisenssi ei oikeuta kaupalliseen käyttöön eikä organisaation ulkopuolelle suuntautuvaan toimintaan. HEIMO-lisenssi ei myöskään oikeuta henkilökohtaiseen kaupalliseen käyttöön oman toimen ohella tai sivutoimisesti.\nPUHTI PLUS -vuosilisenssi\nPUHTI PLUS -lisenssi on tarkoitettu PUHTI-lisenssin haltijoille, jotka haluavat päivittää lisenssinsä ja saada käyttöönsä vastaavat materiaalit kuin HEIMO- ja VIRTA-lisensseissä. Lisenssi on voimassa yhden vuoden myöntöpäivästä. Hintaan sisältyy alv 24 %.\nPUHTI PLUS -lisenssi on tarkoitettu opetus- ja ohjaustyöhön varhaiskasvatuksessa, esiopetuksessa, perusopetuksessa, toisella asteella tai korkeakouluissa sellaisessa koulutuksessa, joka ei ole organisaation kaupallista tai maksullista palvelutoimintaa.\nPUHTI PLUS -lisenssi ei oikeuta käyttöön oppilaitoksen maksullisessa palvelutoiminnassa (koulutus, josta tilaaja tai osallistuja maksaa) tai oppilaitoksen ulkopuolisille kohderyhmille suunnatussa hankerahoitteisessa toiminnassa. PUHTI PLUS-lisenssi ei myöskään oikeuta henkilökohtaiseen kaupalliseen käyttöön oman toimen ohella tai sivutoimisesti.\nVakuutan, että olen olen tutustunut myös yleisiin lisenssiehtoihin, tekijänoikeuksiin ja tietosuojaselosteeseen ja hyväksyn ehdot\nVOIMAKEHÄ®-mentorivalmennuksen suorittaneilla ja osaamisensa hyväksytysti osoittaneilla on oikeus hankkia VOIMAKEHÄ®-mentorilisenssi, joka oman peruslisenssin mukaisesti antaa oikeuden\ntoimia muiden lisenssivalmentajien sparraajana omassa organisaatiossa (Heimo) tai oppilaitoksessa (Puhti, Puhti Plus) tai sen ulkopuolella (Virta).\njärjestää em. kohderyhmälle VOIMAKEHÄ® teoriamoduulia (lisenssivalmennus) sekä\nkäytäntömoduuleja ja muita VOIMAKEHÄ®-lisenssivalmentajille suunnattuja täydennyskoulutuksia sekä\nhyödyntää kaikkia VOIMAKEHÄ®-valmennuskonsepteja ja portaalin materiaaleja.\nVOIMAKEHÄ®-mentorilisenssin haltijalla on oikeus käyttää nimikettä VOIMAKEHÄ®-mentori.\nTutustu mentorikoulutuksiin sivulla Valmennukset ja lue lisää valmentajaportaalista!\nMikäli oppilaitoksesi tai organisaatiosi haluaa ottaa voimakehää käyttöön laajasti ja kouluttaa kerralla lisenssivalmentajiksi useita henkilöitä suosittelemme hankkimaan organisaatiokohtaisen lisenssin. Organisaatiolisenssi on hyvä vaihtoehto myös silloin, kun organisaatiossa tai oppilaitoksessa on jo useita koulutettuja valmentajia. Näin kaikkien lisenssien hallinnointi saadaan yhdelle sopimukselle ja laskulle ja Vahvuuttamon tuki toiminnan kehittämiseen kohdentuu koko organisaatiolle.\nOrganisaatiolisenssissä vuosihinta kattaa tietyn määrän lisenssivalmentajia. Organisaatiolisensseihin sisältyy oma lisenssivalmennus, ja lisenssipaketin voi koota haluamistaan lisäosista, kuten\nVOIMAKEHÄ® käyttöön käytäntömoduulit valituista teemoista (esim. positiivinen johtaminen, kehityskeskustelut, uraohjaus, opinto-ohjaus, erityinen tuki...)\nVOIMAKEHÄ® Skillhive -alustan käyttö\nVOIMAKEHÄ® Express -verkkokurssin käyttö\nVOIMAKEHÄ®-tuotteet ja vahvuustyökalut\nOrganisaatiolisenssin räätälöinnistä ja hinnoista on tarkempaa tietoa sivulla POLKU LISENSSIVALMENTAJAKSI. Tältä sivulta voit myös jättää tarjouspyynnön organisaatiolisenssistä.


Epämiellyttävä Totuus | elokuvateatteri.com\nElokuvat 26.11.2007 Matti Mikkonen 0\n2006100 Al Gore1 Davis Guggenheim1 dokumentti20\nIlmaston lämpeneminen on ajankohtainen aihe, josta kuulee puhuttavan miltei päivittäin. Sen vaikutukset näkyvät meitä ympäröivässä maailmassa paremmin kuin koskaan ennen ja sitä ehkäiseviä toimenpiteitä...\nIlmaston lämpeneminen on ajankohtainen aihe, josta kuulee puhuttavan miltei päivittäin. Sen vaikutukset näkyvät meitä ympäröivässä maailmassa paremmin kuin koskaan ennen ja sitä ehkäiseviä toimenpiteitä on jo aloitettu realisoida suurissa määrin.\nVuoden 2000 presidentin vaaleissa niukasti hopealle jäänyt Al Gore lienee tunnetuin ilmaston lämpenemisestä jauhava poliittinen puhemies. Miehen omistautuminen aiheelle on valtava, eikä vain mikään viime hetken villitys, jolla saisi mahdollisimman paljon näkyvyyttä Yhdysvaltojen poliittisiin rientoihin. Tänä päivänä Gore onkin luopunut politiikasta ja elää täysipäiväisesti ajamansa ilmaston valistustoiminnan puolesta.\nVuonna 2006 ilmestyi Davis Guggenheimin ohjaama dokumenttielokuva An Inconvenient Truth, joka herätti huomiota ilmastoaiheen puolesta ja myös sitä vastaan. Dokumentti tavoitti ja tavoittaa edelleen miljoonia ihmisiä tärkeällä sanomallaan ja onkin elokuva, joka kuulunee ajankohtaisuudellaan yleissivistykseen.\nDokumentti on 90% Al Goren esitelmää ilmastoaiheesta vaikuttavan diaesityksen avulla. Dokumentissa esitetään loputon määrä tilastoja, tutkimuksia, kuvia, käyriä, animaatioita, faktoja sekä menneisyydestä että tulevaisuudesta. Al Gore puhuu varsin hyvin ja asiantuntevasti niin, että maallikkokin tajuaa mistä milloinkin on kyse. Esimerkit valottavat tärkeää aihetta oivasti ja paikoittain, jopa yllättävät armottomuudellaan. Tosin turha kauhistelu asian tiimoilta ei ole hyväksi kenellekään. Gore ei kaunistele ilmastoasiaa vaan latoo pöytään valtavan määrän tieteellisesti todistettuja faktoja keventäen kuitenkin raskasta tunnelmaa hienostuneen huumorin kautta. Alkupuolella huumoria nähdään enemmän kuin loppupuolella jossa sitä tarvisi huomattavasti alkua enemmän.\nLoput 10% dokumentista on pakollista ilmastofiilistelyä, Al Goren omia lapsuuden muistoja, pohdiskelevaa asian kartoitusta, ajatuksia ja päätelmiä rentouttavan ambient-musiikin soidessa harkittujen kuvamontaasien taustalla. Presidentin vaaleista muistuttava lyhyt montaasi herättää kysymyksen: ”Mitä jos Al Gore olisikin valittu presidentiksi George Bushin sijaan?”. Tunteeita pursuilevat välispiikit eivät kanna kokonaisuuden keskellä vaan aiheuttavat korkeintaan kummastelua yleisön keskuudessa.\nDokumentin, tai pikemminkin esitelmän tiedefaktasarjatulen päätteeksi alkaa katsomon puolelta leijua ajatuksia kuinka kuolemaisillaan maapallomme loppupelissä on. Al Gore sekä dokumentin söpöt lopputekstit tutustuttavat katsojan lyhyesti keinoihin joilla jokainen planeettamme asukki voi omalla pienellä panoksellaan saada aikaan ratkaisevan muutoksen ilmaston lämpenemisen estämiseksi. Siihen ei taatusti kuulu dokumentin DVDn kierätyspaperista tehdyn kotelon pakkaaminen ympäristöä saastuttaviin muovitaskuihin.\nParhaan dokumenttielokuvan ja parhaan musiikkikappaleen Oscar-palkinnot voittanut An Inconvenient Truth on hyvä ilmastoesitelmä ja katsaus Al Goren tekemään tärkeään työhön. Puhtaaksi dokumentiksi sitä on vaikea kutsua, koska se koostuu melkein täysin Al Goren esitelmän taltioinnista. Dokumenttimaisten piirteiden seassa nähdään melko turhasti katsaus, tänä vuonna Nobel-palkinnon työstään saaneen Al Goren omaan elämään lapsuudesta alkaen, jonka olisi voinut jättää pois pitkittämästä kiinnostavaa esitelmää ja hyvin tehtyä diaesitystä.\nEpämiellyttävä Totuus - 60%


Teivainen pohtii uudessa kirjassa siniristijihadismia ja erillishakaristiä - ePressi\nTeivainen pohtii uudessa kirjassa siniristijihadismia ja erillishakaristiä\nProfessori Teivo Teivainen pohtii tänään ilmestyvässä kirjassaan Maailmanpoliittinen kansalliskävely vapauden ulottuvuuksia ja nationalismin varjopuolia. Kirjan julkistamisjuhlat järjestetään 18.10. kello 16–23.30 Helsingin yliopiston uudessa Tiedekulmassa (Yliopistonkatu 4, vapaa pääsy), tervetuloa! Teivaisen kanssa keskustelevat nationalismin ja Suomen itsenäisyyden eri ulottuvuuksista muiden muassa Tarja Halonen, Maryan Abdulkarim, Juhana Vartianen, Erkki Liikanen ja Karri "Paleface" Miettinen.\nEloisa kirja on paitsi johdatus Suomen symboleihin ja itsenäisen kansakunnan merkityksiin myös matkaopas Helsinkiin. Maailmanpolitiikka ei asu vain diplomaattien neuvottelupöydissä – sen voi löytää myös pienellä kävelyretkellä.\nTeivaisen kävely käynnistyy Tähtitorninmäeltä. Haaksirikkoiset-patsas huutaa apua lännestä, ja esiin nousee kysymyksiä Lippulaulun siniristijihadismista. Seuraavalla etapilla Teivainen kysyy, mitä maanpuolustuksellista hyötyä on hakaristin käytöstä ilmavoimien tunnuksena. Matkalla tulee vastaan yllättäviä keskustelukumppaneita. Sofiankadulla Teivainen pohtii venäläisyyttä Suomessa ja ehdottaa kyrillisten aakkosten opettamista Suomen kouluissa. Hän kertoo, miten tekoäly pelastaa suomen kielen ja narauttaa Rautatieasemalla etniseen profilointiin syyllistyneen poliisin.\nKävely johtaa käsittelemään myös saamelaiskysymystä ja suomalaista sellukolonialismia sekä pohtimaan, mitä Suomi voisi oppia muusta maailmasta. Kävelyn varrella aikoinaan rasismista tuomittu baarien suuromistaja Jouni Lanamäki avautuu aatteestaan ensi kertaa yli 20 vuoteen. Kirja nostaa esiin myös kiperiä kysymyksiä kansanedustaja Ozan Yanarin kohtaamasta rasismista eduskunnan sisällä. Teivainen esittää myös ehdotuksen, miten presidentin syntyperäisvaatimuksen voisi määritellä uudestaan.\nTeivo Teivainen on maailmanpolitiikan professori Helsingin yliopistossa. Hän on kysellyt ja kävellyt suurimmassa osassa maailman maita – sekä työnsä takia että maailmaan tutustuakseen. Hänen Helsingissä järjestämänsä kaupunkikävelyt ovat herättäneet hämmennystä esimerkiksi Venäjän mediassa. Teivainen on toiminut vierailevana professorina monissa Etelä-ja Pohjois-Amerikan yliopistoissa. Hänen kirjojaan on ilmestynyt useilla kielillä.\nTeivo Teivainen: MAAILMANPOLIITTINEN KANSALLISKÄVELY\nISBN: 978-952-264-838-9, 267 sivua\nLisätiedot: Kustantaja Mika Rönkkö, mika.ronkko@intokustannus.fi, 050 4362170


Thai Orchid Villa (Kamppi 1. floor) Helsinki | Menu | Arvostelut | TableOnline.fi\nUrho Kekkosenkatu 1 (Tennispalatsin aukio), Helsinki\nRavintolassa tarjoillaan modernia ruokaa, jossa voi maistaa Thaimaan rikkaan gastronomisen perinnön. Nauti ruuastasi tyylikkäässä thairavintolassa Helsingin paraatipaikalla, Kampin kauppakeskuksessa. Kesällä käytettävissäsi on myös tilava 70 asiakaspaikan terassi, jossa voit nauttia annoksista ja juomista. Thai Orchid Villa tarjoilee lounasta, illallista ja kannattaa myös kokeilla herkullista maistelumenua. Ruokalistalta löydät thaimaalaisia ruokia laadukkaista, usein kotimaisista raaka-aineista valmistettuina. Ravintolassa suositaan muun muassa suomalaisten pientuottajien lihatuotteita. Ruokalistalta löytyy monipuolisesti vaihtoehtoja myös kasvissyöjille. Thai Orchid’in ruoat ovat sekoitus perinteistä että modernia Thaimaalaista ja Aasialaista ruokakulttuuria parhaimmillaan. Tarkoituksena ja vahvuutena on luoda asiakkaille inspiroivia makuelämyksiä yhdistelemällä Thaimaan ja Aasian perinteisiä makuja modernilla tavalla. Ravintola käyttää tuoreita elintarvikkeita ja raaka-aineita, kuten lihaa, vihanneksia, aitoja Thaimaalaisia ja Aasialaisia tuoreita yrttejä sekä mausteita. Thaimaalaisen ja Aasialaisen keittiöiden ainutlaatuinen vahvuus on eri makujen yhdistäminen. Neljä päämakua ovat hapan, suolainen, makea ja tulinen. Asiakkaille kerrotaan mielellään: mitä ja kuinka ruokalajeja tulee yhdistellä ja että mikä juoma sopii, jotta makujen yhdistelmä ja elämys olisi täydellinen.\nRuby - 13.6.2020\nViehättävä ilmapiiri hyvä ruoka\nÄitienpäiväAuki sunnuntaisinLapsiystävällinenLiikuntaesteetönIlmastoituTilaa lastenvaunuilleRuokailu terassillaTerassiSopii vegaaneille\nUuden Thai Orchid Villan avajaisten kunniaksi kahdeksan ruokalajin maistelumenu -50%! Thai Orchid VIlla Tasting kahdelle 55€ (norm. 110€) *** TAI *** Thai Orchid Villa Vegetarian Tasting kahdelle 49€ (norm. 98€) Tarjous on voimassa ennakkovarauksille 30.6.2020 saakka. Ilmoitathan viestikentässä valitsemanne menun. Katso myös avajaisten juomatarjoukset!


Hiukset vetoketjun välissä, jakkupuku juopon napissa.\nKoska blogin aloittaminen on pelkkää tyhjää taulua ja siten täynnä lukemattomia mahdollisuuksia itsensä häpäisyyn, voi aloittaa vaikka kaikkein yksinkertaisimmista kliseistä.\nMinun on itse asiassa hyvin vaikea uskoa, että kukaan minua katsoessaan ajattelisi, että tuossapa on aikuinen nainen. Siis olen, ei sillä. Olen kolmekymmentä ja neljä vuotta vanha, nainen, sillä tavalla kai aikuinen.\nTodellisuudessa ajattelisi varmaan esimerkiksi, että miksi tuo on pukeutunut kuin kassialma, ja kuinka se lompsii tuolla tavalla menemään, onko se nähnytkään kampaa. Esimerkiksi. Siis jos jostain syystä ajattelisi. Miksi tuo yrittää juosta tuohon bussiin ja uhmaa kaikin tavoin siinä painovoimaa, hyväluoja juokseeko tuo oikeasti. Esimerkiksi. Huomaako se, että sillä on kuraa kengässä, miten se nyt tuolla tavalla astui koirankakkaan. Onko se huomannut, että sen laukku on auki ja miksi siltä puuttuu nappi takista. Ymmärrätte idean?\nPitkään elättelin jotenkin sellaistakin illuusiota, etten yksinkertaisesti osaa meikata. Että ongelma on siinä, etten yksinkertaisesti osaa piirtää naamaani, vaikkakin entinen taidelukiolainen olen. Etten vaan nyt osaa, mutta joku toinen tekisi ihmeitä kasvoilleni. Taikoisi minusta esiin sen siistin, asiallisen ja huolitellut aikuisen naisen. Joka sitten kantaisi päällään ne siistit ja asialliset vaatteet.\nMutta ei. Kävin ammattilaisella meikattavana, ja lähdin otsa kurtussa peilin edestä pois. Näytin jälleen suttuisesti meikatulta mieheltä, ja puolentoista tunnin juhlien jälkeen vessan* peilissä näkyi punakka ja pönäkkä, tuskaisen näköinen aikuinen nainen, jonka meikki näytti tuhrulta. Tai siis. No sinne päin sen aikuisen naisen osalta. Kaunis, kuulas ja hyvä ihoni, jonka vuoksi ammattilainen ei tahtonut laittaa minulle peitevoidetta (mutta naistenlehdethän käskevät) oli lähinnä vitsi, mutta lohduttaudun sillä, että eipä kiristänyt ihoa sekään.\nNe vaatteet? Toki, ostin siistejä ja asiallisia. Käyn aikuisten naisten vaatekaupoissa, ja ostan laadukkaita vaatteita. Kalliin neulemekon, joka vetää rinnakkaistodellisuuksienkin nukkapallot itseensä. (Ei, en ole ostanut nukkaleikkuria, mutta kerran poistin toisesta neuleesta partaterällä nukkaa, koska se on näppärä niksivinkki, ja leikkasin siihen reiän, tietenkin leikkasin, olenhan minä.) Tyylikkäästä ja siististä kotelomekosta aukeaa helmasauma ja kengistä putosi kahden viikon jälkeen nappi. Sukat pyörivät jaloissa, kaikki sukat. Eivät sillä hyvällä tavalla.\nKaikki on heikun keikun.\nMuttei sillä söpöllä, "katsokaan olen boheemi, eteerinen ja herttainen mutta silti aikuinen nainen"- tavalla.\nNaiset, esim. Sellainen salaseura, joka on edelleen yhtä suuri mysteeri. Että voikin elää koko elämänsä naisena, ymmärtämättä niistä yhtään mitään.\n* Sivuhuomautus, sen vessan oven kahva jäi käteeni.\nLähettänyt umbra klo 22.12 Ei kommentteja:\nTunnisteet: aikuinen nainen, bussit ja naiset, huoliteltu ja siisti, irtoavat kahvat, meikkaaminen\nTämä on fiktiivinen blogi. En minulla mitään jakkupukua ole.\nOmistin kyllä kerran bleiserin, se oli ruosteenruskea. Olin 17-vuotias ja rumatukkainen, pullea, vähän kömpelö itseni kanssa ja itsetietoinen. Sillä huonolla tavalla. Sillä, johon kuuluu jatkuva taustaääni, joka huomaa jokaisen virheen, jokaisen kömpelyyden, jokaisen mahdollisen katastrofin. Ostin sen bleiserin ja puin sen päälleni. Ajattelin, että nytpä näytän siistiltä ja asialliselta.\nNäytin 17-vuotiaalta, vähän kömpelöltä, pullealta rumatukkaiselta teiniltä, joka on pukeutunut eriskummallisesti ruosteenruskeaan bleiseriin, luoden kokonaisuuden josta ei ihan tiedä kumpi tahtoo karata enemmän, teini vai bleiseri.\nNiin se vaan on. Jotkut meistä hylkivät asiallisia vaatteita, siistiä meikkiä ja huoliteltua ulkonäköä. Jos ihan tarkkaan kuuntelee, voi kuulla kuinka bleiserin sekoitekuitu vaikeroi pyrkiessään erkaantumaan tämän maailman Umbrien iholta.\nTälle ei ehkä ole tieteellistä perustaa, mutta se johtuu vain siitä, ettei kukaan ole tutkinut asiaa. Meillä kaikilla kömpelöillä maailmanvarojilla on kiire varoa jokaista askelmaa ja ennakoida katastrofeja. Irrotella hiuksia vetoketjun välistä, tikahtua purukumiin tai piirtää suttuisia silmärajauksia.\nJos ei olisi, ja jos uskaltaisimme muutenkin (sillä emme uskalla, koska katastrofeja on ja kaikkialla niitä onkin), niin olisimme tämänkin todistaneet tieteellisesti.\nJos olet kömpelö rumatukkainen teini, älä huoli. Sinusta kasvaa aikuinen ja kaikki tulee olemaan hienoa. Sinusta tulee sillä hienolla tavalla itsetietoinen, otat tilan kuin tilan haltuusi. Kaikki järjestyy.\nJos olet kömpelö rumatukkainen teini, ehkä voisit lopettaa lukemisen tähän.\n(Tuskin olet, sillä täti-ihmisten blogit eivät teinejä houkuttele. Mutta jos olet, lopeta lukeminen. Teille muille. Tämä on fiktiivinen blogi, ja taas minä valehtelin. Kaikki ei järjesty. Olet aikuinen ja oikoluku jättää meiliin sanan kakki, tukehdut edelleen omaan sylkeesi bussissa jauhettuasi purkkaa, ja jätät hiuksesi repun olkahihnojen alle, samalla kun selvittelet suuhun kulkeutuneita hiuksia pois, paitsi nehän ovat jo purukumissa kiinni, ja tarvitseeko sanoa enempää, olet aikuinen ja kaikki on edelleen samoin. Elämä on pelkkää slapstickiä, ollaanpa rehellisiä. Olet vähän kömpelö itsesi kanssa ja pullea muttet enää sievällä tavalla, hiuksesi eivät pysy kauniisti ja näytät aina siltä, että katastori vartoaa olan yllä. Ainoa ero on siinä, että naurat itsellesi ehkä hieman aidommin. Niin ja se, että nyt et ole nuori.)\nLähettänyt umbra klo 18.05 Ei kommentteja:\nTunnisteet: huoliteltu ja siisti, kaikki järjestyy, teini-ikä\nUmbra kompastuu itseensä jos ei kehenkään toiseen. Leikkii aikuista, joka leikkii opiskelijaa, joka leikkii aikuista.\nUmbralla on sukissa reikä ja lompakossa liikaa kuitteja. Umbra levittää kolikkonsa kaupan lattialle, unohtaa käsineensä bussiin ja läikyttää kahvinsa vaatteilleen. Umbra keittää kahvinsa kuten aistii maailmaa, ilman suodatinta.\naikuinen nainen bussit ja naiset huoliteltu ja siisti irtoavat kahvat kaikki järjestyy meikkaaminen teini-ikä


Start Kiinnostaako jäsenyys? Kiinnostaako jäsenyys?\nSenast uppdaterad 04 juni 2020 | Skriven av Ismo Viinikainen | Skriv ut\nLionstoiminta tarjoaa mahdollisuuden palvella avun tarpeessa olevia ihmisiä. Samalla se antaa omaan elämään laatua. Vapaaehtoisena toimiessa ei auta vain muita vaan samalla saa myös omaan elämään uutta sisältöä. Arvostukset saattavat muuttua ja vapaa-ajan käyttämiselle tulee mielekäs vaihtoehto.\nVapaaehtoistyötä apua tarvitsevien hyväksi\nTeemme vapaaehtoistyötä yhtä hyvin lasten ja nuorten terveen elämän ja kehityksen turvaamiseksi kuin ikääntyneiden, perheiden, vammaisten ja muiden apua tarvitsevien tukemiseksikin. Toimintaa on niin paikallisella, kansallisella kuin kansainväliselläkin tasolla\nMottomme on: Me Palvelemme – We Serve.\nSuomessa Lions-nimi tulkitaan: Luovuta Isänmaasi Onnellisempana Nouseville Sukupolville.\nMe palvelemme kotiseutujamme\nLionsklubien tärkein palvelun kohde on oma lähialue ja asuinympäristö. Kohteina ovat mm. koulut ja päiväkodit, vanhainkodit ja palvelutalot, vammaiset ja näkövammaiset sekä lasten liikuntaharrastukset.\nLionsjärjestö ei korvaa yhteiskunnan peruspalveluja, vaan vapaaehtoistyöllä annetaan apua kohteisiin, jotka jäävät julkisin varoin hoitamatta. Tämä apu voi olla pienille ryhmille tai yksittäisille ihmisille hyvinkin merkittävää.\nPalvelemisen lisäksi autamme taloudellisesti. Klubit keräävät varat avustuskohteisiinsa järjestämällä erilaisia tapahtumia ja tempauksia.\nPaikallisen auttamisen ohella osallistumme myös kansallisiin ja kansainvälisiin katastrofikeräyksiin.\nNuorille turvallinen tulevaisuus\nLasten ja nuorten syrjäytymisen ehkäisyyn on kehitetty useita eri palveluja, joita klubit toteuttavat yhteistyössä eri oppilaitosten kanssa.\nLions Quest on turvallisuutta ja terveyttä edistävä toiminnallinen ohjelma.\nVastuu on minun -palveluaktiviteetti on Quest -ohjelman osa, ja sillä pyritään ohjaamaan internetin turvalliseen käyttöön. Vastuu on minun on tarkoitettu peruskoulujen neljäsluokkalaisille ja heidän vanhemmilleen.\nLionsjärjestön nuorisovaihto on 16-21 -vuotiaiden nuorten usein kesäaikana tapahtuvaa muutaman viikon mittaista tutustumista muihin maihin ja niiden kulttuuriin perheoleskelun ja kansainvälisten leirien muodossa.\nLionsjärjestön perusti amerikkalainen liikemies Melvin Jones vuonna 1917. Suomeen lionaatteen toi kanadansuomalainen Arne Ritari. Ensimmäinen suomalainen lionsklubi LC Helsinki-Helsingfors perustettiin 14.8.1950.\nVuonna 2013 lionsjärjestössä on lähes 1,4 miljoonaa jäsentä 208 maassa. Klubeja on 46.400.\nSuomi kuuluu maailman aktiivisimpiin lionsmaihin. 1.7.2013 klubeja oli 935 ja niissä on jäseniä yli 25.000. Suomi on maailman 12. ja Euroopan neljänneksi suurin jäsenmaa.\n1.7.2013 naislioneita on Suomessa 17 % jäsenistöstä. Naisklubeja on 156, ja miesten ja naisten yhteisklubeja 45.\nLionsjärjestöllä on myös nuorisotoimintaa Leo-klubeissa. Niissä 12-30 -vuotiaat leot palvelevat ilahduttaen ympäristöään.\nVuonna 2007 Financial Times -lehden tekemän tutkimuksen mukaan Lions Clubs International arvioitiin maailman parhaaksi palvelujärjestöksi.\nMe leijonat tiedämme, että lionstoimintaan antamamme aika auttaa meitä kehittymään myös ihmisinä. Saamamme hyvä palaute antaa hyvän mielen, ja se antaa taas uutta intoa olla mukana toiminnassa.\nLionstoiminnan kautta hankimme myös uusia ystäviä. Syntyy yhdessä tekemistä ja yhteisöllisyyttä. On mahdollisuus kuulua johonkin, olla ryhmän jäsen. Se on jokaiselle ihmiselle tärkeää.\nLionsjärjestö valmentaa sinua toimimaan omassa klubissasi. Saat mielenkiintoisia tehtäviä ja osallistut palveluaktiviteetteihin sekä tapahtumien suunnitteluun ja toteutukseen.\nLionsklubissa voit parantaa omia esitys- ja ryhmätyötaitojasi ja opit muilta jäseniltä uusia asioita asuinpaikkakunnastasi.\nJos intoa riittää, voit edetä oman klubisi presidentiksi ja sen jälkeen piirihallitukseen ja jopa valtakunnan tai kansainvälisiin lionstehtäviin.\nLiittyminen lionsklubiin antaa elämääsi uutta sisältöä. Niinpä jos toimintamme kiinnostaa Sinua, lähetä tietosi Jäsenanomus-lomakkeella toimistoomme. Etsimme Sinulle sopivat lionsklubit asuinpaikkasi läheisyydestä ja otamme Sinuun yhteyttä.\nEnnen kuin teet jäsenyyspäätöksen, Sinulle kerrotaan lisää toiminnastamme ja jäsenyyshakemuksesi käsitellään lionsklubissa.


Sosiaalityöntekijöiden sijaisuudet (lastensuojelu) | Kuntarekry\nJyväskylän kaupunkiLastensuojelun palvelutJyväskylä\nJyväskylän kaupungin lastensuojelun avohuollon yksikkö vastaa sosiaalityöstä ja virka-aikaisesta lastensuojelun päivystyksestä ja siellä toimii 2 lastensuojelun arviointi- ja selvitystyön työryhmää ja 7 alueellista asiakastyötä tekevää työryhmää. Sosiaaliasemallamme työskentelee 37 avohuollon sosiaalityöntekijää, 7 sosiaaliohjaajaa ja 3 johtavaa sosiaalityöntekijää. Haemme sijaisia lastensuojelun avohuollon sosiaalityön erilaisiin sijaisuuksiin sekä lastensuojelun alkuarviointiin että aluetyöhön.\nAvohuollon sosiaalityö on monipuolista ja antavaa sosiaalityötä. Pääset tekemään monipuolista ja vaihtelevaa lastensuojelun sosiaalityötä ja kehittämään omaa työtäsi. Olemme parhaillaan mukana valtakunnallisessa systeemisen sosiaalityön pilotissa, josta olemme jo saaneet hyviä kokemuksia. Käytössämme on laajat ja monipuoliset ison kaupungin avohuollon palvelut lapsille ja perheille.\nMeillä pääset osaksi dynaamista ja ammattitaitoista työyhteisöä, jossa saat jatkuvan ja tiiviin tuen tiimiltäsi sekä mahdollisuuden oman työsi kehittämiseen mentoroinnin, koulutuksen ja työnohjauksen avulla.\nSosiaalityöntekijänä pääset tekemään asiantuntijatyötä, johon kuuluu työskentely lapsen ja hänen läheisten kanssa, lastensuojelutarpeen selvittäminen, avohuollon tukitoimien järjestäminen ja niistä päättäminen, lapsen kiireellinen sijoitus sekä huostaanoton ja sijoituksen valmistelu.\nKelpoisuusehtona on sosiaalihuollon ammatillisen henkilöstön kelpoisuusvaatimuksista annetun lain (272/2005) 3 §:n mukainen pätevyys. Lastensuojelun sosiaalityöntekijän kelpoisuusvaatimuksena on ylempi korkeakoulututkinto (YTM tai vastaava) sekä pääaineen laajuiset yliopistolliset opinnot sosiaalityössä. Voit olla myös loppuvaiheen sosiaalityön opiskelija. Edellytämme, että sinulla on uuden kelpoisuuslain mukainen sosiaalityön sijaiskelpoisuus.\nArvostamme aiempaa kokemustasi lastensuojelun sosiaalityöntekijän työstä ja/tai muusta sosiaalityöstä. Tehtävässä menestyminen edellyttää vahvaa kykyä itsenäiseen asiakastyöskentelyyn ja päätöksentekoon sekä tiimityöhön. Voit työskennellä joko alkuarvioinnin tai aluetyön tiimissä omien toiveidesi mukaan. Haluamme Sinut, lastensuojelun tuleva tai nykyinen ammattilainen, meille työhön!\njohtava sosiaalityöntekijä Saara Keränen saara.keranen@jkl.fi p. 0400 760 657\njohtava sosiaalityöntekijä Piritta Huttunen piritta.huttunen@jkl.fi tai p. 014 266 3469